Фазо сирлари | www.ziyouz.uz\nБош саҳифа АжойиботларФазо сирлари\nЧоп этилган 10.06.2012 МуаллифZiyouz.uz\nКейинги қирқ йилдан ортиқроқ вақт ичида 400дан ортиқ киши фазога парвоз қилди. Улар кўплаб нарсаларга дуч келишган. Аммо улар кўрган барча нарсалари ҳақида ҳам оғиз очишмаган. Бунинг устига уларга оғиз очмасликни маслаҳат берувчилар ҳам бор. Айтишларича, бир пайтлар Гагарин «агар рухсат беришганида, самодаги кўплаб қизиқарли ҳодисаларни айтиб берган бўлардим», деган экан.\nРоссия фуқаро авиацияси академиясининг физика кафедраси профессори Кирилл Бутусов ана шундай тақиқланган маҳлумотларни олишга муваффақ бўлди.\nЕРДАГИЛАР САМОДАН ҲАМ КЎРИНАДИ\n«Ердаги жисмларнинг катталашиши» ҳодисасини биринчи бўлиб америкалик астронавт Гордон Купер баён қилган. У Тибет устидан учиб ўтаётиб, уйларни ҳеч қандай асбобсиз, оддий кўз билан кўрганлигини айтган. Орадаги масофа эса 300 километрни ташкил этарди! Космонавт Виталий Севастянов эса шундай дейди: «Мен Сочини кўрдим. Денгиз бўйидаги портни ҳам, икки қаватли уйимизни ҳам яққол кўрдим». Юрий Глазков ҳам бу фикрни тасдиқлайди: «Бразилия устидан учиб ўтаётиб, катта йўлни кўрдим. КЎк рангли автобус йўлда кетиб борарди».\nФАЗОДА ИТНИНГ ОВОЗИ\nОсмонда ғалати товушлар эшитилишини космонавт Владислав Волков шундай таҳрифлаганди: «Ерда қоронғи тушганди. Бирдан итнинг ҳуришини эшитдим. Кейин эса гўдакнинг йиғлагани аниқ эшитилди! Буни тушунтириб беришнинг иложи йўқ».\nБаъзида самода «кузатиш» ҳодисаси содир бўлади. Космонавт худди ўзини кимдир орқада кузатиб тургандек ҳис қилади. Кейин эса пичирлаш эшитилади. Пичирлаган товуш шундай дейди: «Сен бу ерга жуда эрта ва нотўғри келдинг. Менга ишон, зеро мен сенинг аждодингман. Сизлар бу ерга келмасликларингиз лозим, Ерга қайт, Яратганнинг қонунларини бузма». КЎпинча бу овоз ишончли бўлиши учун фақат космонавтнинг ўзигагина маҳлум бўлган оилавий сирларни айтади.\n— Бу ҳақда исмини айтишни истамаган бир космонавт айтиб берганди, — дейди Кирилл Бутусов. — Лекин шахсан ўзи шундай ҳодисага дуч келганлигини ва ўзига ўхшаган космонавтларнинг бир нечтасини билишини таҳкидлаган.\nКосмонавтлар ўзлари дуч келган бу ҳодисаларни чоп этишга кўп ҳам ошиқишмаганининг яна бир сабаби, одамлар уларни ақлдан озган, деб ҳисоблашларидан чўчишади.\n← Аввалги Аввалги Мобил алоқа болалар учун хавфли\nКейинги → Кейинги: Қотил уй


20 октябр 2020, Тошкент вақти: 20:30\nЖорий йилнинг февралига қадар UzGazOil тижорий тамғаси остида ишлаб келган АËҚШлар "Ўзбекнефтегаз" деб номланганидан бери ойлик олмаган ходимлар мажлис қилиб, раҳбарларни тикка қўйиб саволга тутди.\nМажлисда қатнашган ва икки ойдан бери ойлигини ола олмаган АËҚШ ишчисининг Озодликка айтишича¸ раҳбариятдан норози бўлганлар 20 апрел куни ширкат бош офисидаги мажлислар залига йиғилиб ўз дардларини айтишган:\n- Икки ой бўлдики, ойлигимни олмадим. Бухгалтерияга борсам икки миллионлик ойлигимни уч юз минг сўм қилиб қўйилибди. Қарасам, бунақа аҳволга тушган бита мен эмас эканман. Тўпланишиб мажлис залига бориб ширкат директори Ботир Тўраев келиб дардимизни эшитсин, деб талаб қилдик. Зал тўла эди. Ойлигини ола олмаганлар ва ишдан бўшаб расчетини олмаганлар йиғилди. Мулоқот қилсин, деб талаб қилганимиздан кейин Тўраев ва яна икки раҳбар келиб бизни тинчлантирмоқчи бўлди. Лекин жамоа бўш келмади¸ деди суҳбатдош.\nИшчиларнинг "Ўзбекнефтегаз" ширкати раҳбари билан ўзига хос “мулоқоти” акс этган видеотасвир Озодликда мавжуд. Айни тасвирда катак куйлак кийган ишчининг қўлларини сарак-сарак қилиб ўз ҳақини талаб қилаëтгани акс этган. "Мен инвалидман¸ саккиз болам бор¸ нега мени ноҳақ ишдан бўшатдингиз¸ нега мени расчетимни бермадингиз. Болаларимни ким боқади?" дея ҳис-ҳаяжаон билан гапирган кишининг нутқи залга тўпланганларнинг “тўғри”деган хитоблари билан бўлиниб турди.\nСобиқ "UzGasOil" ишчилари раҳбарларни бурчакка тиқди\nЯна битта видеопарчада эса галстук таққан раҳбар одамнинг (ширкат рагбари Ботир Тўраев экани тахмин қилинади) ишчиларни тинчлантиришга урингани акс этади.\nОзодликнинг "Ўзбекнефтегаз" бошқарувига яқин манбасига кўра, шу кунларда ширкатнинг Тошкент шаҳридаги офисида бўлган “тўполон” мажлис "Ўзбекнефтегаз" ва "Ўзбекнефтмаҳсулот" идоралари раҳбариятида кўриб чиқилган.\n"Ўзбекнефтегаз" тизимида ишлайдиган мулозимнинг айтишича¸ иш берувчи ва ишчи ўртасидаги мунозара назоратда ушлаб турилибди:\n- "Мулоқот йили" форматида бўлиб ўтган мажлисда иш берувчи ва ишчи ўртасидаги баъзи тушунмовчиликларга аниқлик киритилди. "Мулоқот йили"ни баҳона қилиб мажлисни тўполонга айлантиришга уринганлар билан алоҳида гаплашилди¸ дейди мулозим.\nСобиқ UzGazOil АËҚШида оператор бўлиб ишлайдиган ва айни мажлисда қатнашган йигитнинг Озодликка айтишича¸ ойлигини талаб қилган ходимларни қўрқитиб қўйиш ҳаракатлари ҳам кетмоқда:\n- Мен ойлигимни талаб қилсам, мени қўрқитишяпти. "СНБ рўйхатига тушдинг". деб менга таҳдид қиляпти раҳбарият. Одамларни пулини бермаслик учун уларга телефон килиб "сени СНБ сўради". деб қўрқититишди.\nСуҳбатдош ойлик кутавериб чарчаганини айтади:\n- Ребрендинг ортидан раҳбаримиз ҳам янги бўлишини кутгандик. Лекин ҳеч нарса ўзгармади. Қайтангга ëмон бўлди. Ойликлар ўн баробар камайди. Ўша камайган ойлик ҳам берилмаяпти. Ишдан сабабсиз бўшатишлар кўпайди. Биз бу муаммоларни порталга ëзиб бердик. Кутяпмиз, - дейди ўзи ишлаëтган ширкатдаги иш услубидан шикоят қилган ходим.\nПорталга ëзилган шикоят ва “тўполонли” мажлисдан кейин ширкатнинг бош директори Ботир Тўраев ишдан бўшагани тўғрисида гап-сўзлар тарқаган эди.\n"Ўзбекнефтегаз"даги Озодлик суҳбатлашган мулозим бу иддаоларни рад этди.\n“Йўқ, Ботир Тўраев ҳеч қаерга кетгани йўқ. У ҳозир ҳар куни ишга келмоқда. Ҳеч ким ишдан ҳам олингани йўқ. ”, деди мулозим.\nФеврал ойидан бошлаб "Ўзбекнефтегаз" бренди остида ишлаëтган UzGazOil 2010 йилгача "Зеромакс" ширкатига қарашли бўлган эди.\n"Зеромакс" конгломерати 2010 йилда синдирилиши ортидан UzGazOil давлатга қарашли “Ўзбекнефтгаз” миллий холдинги таркибига киритилди ва ширкат раҳбарияти ўзгартирилди.\n2012 йилда ширкат бош директори лавозимига аввал "Зеромакс" ширкатида фаолият юритган Ботир Тўраев тайинланган эди.\n"Мулоқот йили" берган журъат\nСобиқ UzGazOil ширкатида 3 йилдан бери ишчилар ва раҳбарият ўртасида зиддият мавжуд. Аммо бу зиддиятни мажлис ëрдамида ечишга уриниш илк марта кузатилди.\nШиркат ишчилари бу журъатни Ўзбекистон президенти маърузасидан олганлигини яширишмади.\nЎтган ҳафта Шавкат Мирзиëев "Халқ билан мулоқот йили"да раҳбарлар халқ муаммоларини ё ҳал қилишлари шартлиги, ёки вазифаларидан кетишларидан огоҳлантирди:\n- 2017 йил - "Халқ билан мулоқот йили", деганда ҳеч ким тушунмовди. Ўйлаган эдиларингки, ҳа "эски тос, эски ҳаммом бўлади", деб. Ундай бўлмайди. Ё гаплашасизлар, масалани ҳал қиласизлар ёки кетасизлар, - деди Шавкат Мирзиёев.\n“УзГазОйл”да савдо йўқлиги боис 500 киши ишдан бўшатилди


Таэквондо ва сув спорти турлари федерациялари МОҚда ҳисобот топширди / Olamsport.com\n04 окт 10:58\nТаэквондо, Сув спорти турлари\nТеглар : Сув спортиТаэквондоМОҚ\nСпортчиларимизни Токио Олимпиадасига ҳар томонлама пухта тайёрлаш бўйича катта дастурлар ишлаб чиқилган бўлиб, барча федерацияларнинг иш режалари Миллий олимпия қўмитаси раҳбарияти томонидан кўриб чиқилмоқда.\nКеча Ўзбекистон таэквондо ассоциацияси ва сув спорти турлари федерацияси МОҚда Токио Олимпиадасига олиб борилаётган тайёргарлик дастурлари бўйича ҳисобот топширишди. Федерациялар раҳбариятини Рустам Шоабдураҳмонов кутиб олди.\nТаъкидлаш жоиз, йиғилишда соҳада улкан тажрибага эга Пан-Америка қиличбозлик конфедерацияси раҳбари Виталий Логвин Рустам Шоабдураҳмоновга ҳамроҳлик қилди.\nБу йил «Олимпия куни» нишонланадими? 0\nМиллий Олимпия қўмиталарини қўллаб-қувватлаш учун 11,5 миллион доллар тақдим этилади 0


Категория: Археологик обидалар, Табиат мўъжизалари\nЧўпон ота — Самарқанднинг шимолий-жанубий чеккасидаги XV асрда қурилган мозори бор тепаликдир. Бу — шаҳарнинг энг баланд нуқтасидир. Аср ўрталарида Кўҳак номи билан машҳур бўлган. Қачондир унинг этагида Боғи Майдон ва Боғса каби боғлар, икки қаватли шаҳар четидаги Чил Сутун саройи ваУлуғбек обсерваторияси жойлашган. Шунингдек, бу жойларда 1868 йил 1 май куни генерал К. П. Кауфман Бухоро амири Музаффар қўшинини тор-мор этганлиги билан машҳурдир, натижада, Самарқанд Россия империясига қўшилган.\nЧўпон ота тепалиги Зарафшон дарёсидан узоқ бўлмаган Самарқанднинг шимолий-жанубий чеккасида жойлашган. унинг майдони, тахминан 800 гектарни ташкил қилади ва денгиз сатҳидан 826 метр баландликка эгадир. Чўпон ота баландлиги Самарқанддан 100 метр баландликда жойлашган бўлиб, у ерлардан шаҳарга жуда гўзал манзара очилади.\nЧўпон ота Самарқанд аҳолиси учун афсонавий ибодат еридир. Афсонага кўра, пайғамбаримиз Муҳаммал с.а.в.нинг туғилишларидан минг йилча аввал шаҳарнинг шимолий-шарқий ери текислик бўлган. Жоҳил ажнабий босқинчи шаҳарга аҳолисини қириб ташлаш мақсадида бостириб кирган. У вақтларда бутпараст бўлган самарқандликлар ўз илоҳларига ёрдам истаб нидо қилишган, бироқ маъбудлари уларнинг илтижосини эшитмаган. Шунда шаҳарликлар барча ҳайкалларни синдириб ташлашган ва Аллоҳдан ёрдам сўрай бошлашган. “Ер ва осмон, жануб ва шарқ Худоси” уларнинг илтижосини эшитган ва ҳужум кечасига ўтмай, Сурия тоғларидан олиб ўтилган тош остида босқинчиларни қолдириб, уларни тор-мор қилган. Эртасига душманлардан ҳалос бўлган Самарқанд аҳолиси қаердандур пайдо бўлган тоғни кўриб қолишган ва тош устида ухлаб ётган чўпонга кўзи тушган. Шу кундан эътиборан, бу чолни Чўпон ота деб чақира бошлашган ва уни шаҳар халаскори ва чорвачилик ҳомийси ўрнида ҳурмат қилишган. афсона айрим асосларга эга эканлиги диққатни тортади. Шундай қилиб, тепаликнинг сланец ва қизил лой орқали пайдо бўлганлиги бу жойлар учун тегишли эмас. Археологик ишлар вақтида тепалик ёқаларида бир неча маротаба ҳарбий буюмлар топилган, хусусан, совутлар, дубулғалар, ўқ учлари ва бошқалар. Чўпон ота лойларидан XII асрдан иссиққа чидамли идишлар ясалишида Самарқанд аҳолиси томонидан кенг фойдаланилган. Чўпон ота сланецидан қилинган тоштахтадан қурилишда кенг фойдаланилган. Жумладан, ХIV аср охири XV аср охирига тегишли Гўри Амир мақбараси ёнидаги иншоотлар пойдеворлари қилинган.\nБаландлик этагини ўрганиш Амир Темур ҳукмронлиги даврида бошланган бўлиб, бу ерларда Боғи Майдон боғи барбод қилинган. Унинг ўғли Улуғбек бошқарувчи даврида боғда икки қаватли сарой бўлмиш Чил Сутун қад ростлаган, ёнгинасида эса яна бир боғ мажмуаси — Боғча барпо этилган бўлиб, унинг ўртасига ҳукмдор Чинни хона номли чиннидан бино қурдирган, қурилиш жиҳозларини Ҳитойдан келтирлган. Буюк мўғуллар империяси асосчиси Зохир ад-дин Муҳаммад Бобур Самарқандда бир неча маротаба меҳмон бўлиб, шундай деган:\nКўҳак тепалиги этаги жанубий тарафида Боғи Майдон номи билан машҳур боғ барбод қилинган. Шу боғ ўртасига у икки қисмли Чил Сутун номли боғ барпо қилди. Унинг барча устунлари тошдандир. Бу бинонинг тўрт бурчаги бўйлаб минора кўринишида тўрт минора жойлашган; тепага олиб борувчи зина-поя ушбу тўртта минорада жойлашган. Бошқа жойларнинг ҳамма ерида тош устунлар бўлиб, уларнинг айримлари кўпқиррали. Тепа қисми тош девор бўйлаб барча тарафлама айвон билан ўралган; бинонинг озгина кўтарилган полига бутунлай тош терилган. Ушбу қурилма ёнида, Кўҳак тепалиги этагида Улуғбек Мирзо яна бир боғни барбод қилган. Бу ерга Улуғбек катта айвон қурдирган ва айвонга тошдан катта тахт биттирган. Унинг узунлиги, тахминан ўн тўрт-ўн беш қарич, кенглиги эса етти-саккиз қарич, бўйи бир қаричдир. Бу улкан тошни жуда узоқ ерлардан келтиришган. Тош ўртаси дарз кетган. Айтишларича, бу ёриқ тошни олиб келишгандан сўнг пайдо бўлган. Ушбу боғда ҳам шийпонча мавжуд, ундаги барча пастки девор чиннидан бўлиб, уни Чинни Хона дейишади.


13:00 / 25.08.2020 1503 pdf Ўқиш режими + -\nМуташобиҳ сифатлар деганда, Аллоҳ таолони сифатлаб келган, аммо сиртдан қараганда, У Зот таолога нисбат бериб бўлмайдиган оятларнинг маъноси кўзда тутилади. Муташобиҳ сифатлар мавзуси энг нозик масалалардан бўлиб, уларни таъвил қилишда муҳкамга мурожаат қилиш ва зоҳирий (луғавий) маъноларидан бошқа томонга буриш вожибдир.\nАҳли сунна ва жамоа мазҳаби ақийдага оид нарсаларни муҳкам оятлардан ва ўта ишончли ақлий далиллардан олинишига иттифоқ қилганлар. Шунингдек, оят ва ҳадисларда сиртидан муҳкам оятлар ва ўта ишончли ақлий далиллар тўғри деб топган ақийдага хилоф нарса келса, уларнинг зоҳирий маъноси Аллоҳ таолонинг ва Расулуллоҳ соллаллоҳу алайҳи васалламнинг муроди эмас, деб эътиқод қилиш вожиблигига иттифоқ қилинган.\nУшбу мавзу Аллоҳнинг тавҳидига, У Зотни поклаш вожиблигига ва мусулмон банданинг ақийдасига ҳамда иймонининг тўғрилигига бевосита боғлиқ бўлгани учун ҳам энг нозик мавзу ҳисобланган. Айнан шу сабабдан бу мавзу исломий мазҳаблар ва гуруҳлар орасидаги энг кўп тортишувлар ва ихтилофларга сабаб бўлган. Минг афсуслар бўлсинки, кўпгина гуруҳлар бу мавзуда адашиб, сифатлар ҳақидаги оятларнинг сиртқи маъносини олиб, Аллоҳ таолони У Зотга лойиқ бўлмаган жисм ва бошқа нарсалар билан сифатлаб, залолатга юз тутдилар. Ёки уларни ботил таъвил қилиб, йўлдан адашдилар.\nИмом Фахриддин Розий бу ҳақда ўз тафсирида қуйидагиларни ёзади:\n«Одамларнинг жумҳури наздида давом этиб келаётган қонун шулки, гўёки уларнинг мазҳабига тўғри келган ҳар бир оят муҳкамдир. Уларга хилоф бўлган ҳар бир оят муташобиҳдир. Аммо муҳаққиқ ва инсофли кишининг наздида оятлар уч қисмдан иборатдир:\n1. Зоҳири ақлий далиллар билан таъкидланган нарса ҳақиқий муҳкамдир.\n2. Зоҳирини таъкидлаш имкони йўқлигига қатъий далиллар собит бўлган нарса ҳақида бу ерда Аллоҳнинг муродини билиб бўлмайди, деб ҳукм қилинади.\n3. Ушбу далилларнинг собит бўлишига ёки бўлмаслигига далолат қилмаган нарсалар ҳақида ҳукм чиқаришдан тўхташ керак бўлади. Ана ўша нарса муташобиҳдир. Яъни иши шубҳали бўлиб, икки тарафдан бирини аниқлаб бўлмайдиган ҳолда бўлади.\nМана шу тўғри йўлдир. Айни шундай фикрлаш ила мўътадил кўзқараш вужудга келади. Ана шунга аввал ўтган ва кейин келган мусулмон уламолар жумҳури рози бўлганлар».\n08:16 / 25.08.2020 776\n19:18 / 25.08.2020 457\n1. Сендан ўлжалар ҳақида сўрарлар. Сен .Ўлжалар Аллоҳ ва Пайғамбарникидир. Бас, Аллоҳга тақво қилинглар ва ўз ораларингизни ислоҳ этинглар. Агар мўмин бўлсангиз, давоми...\n3988 05:00 / 23.01.2017\n3. Сизларга ўлимтик, қон, чўчқа гўшти, Аллоҳдан бошқанинг номи ила сўйилган, бўғилиб ўлган, уриб ўлдирилган, йиқилиб ўлган, сузиб ўлдирилган, йиртқич еган ҳайвонлар давоми...\n2894 05:00 / 19.01.2017\nislom.uz middot 062. Муташобиҳ сифатларга оид оятлардан намуналар3учинчи мақолаХалафларнинг кўплари эса .Аршга истиводан мурод молик бўлиш ва тадбир қилишдир,, дейдилар. давоми...\n1185 13:15 / 13.10.2020\n3. Кишиларнинг ҳолини эътиборга олиш, ҳаётдаги ҳодисаларга ҳамоҳанг равишда умматни тарбиялаб бориш, ҳукмларнинг ҳаётийлигини таъминлаш.Қуръони каримнинг тарқоқ давоми...\n2731 20:10 / 15.04.2019\n70925 11:58 / 10.10.2018\n86758 11:56 / 10.10.2018\n3868 14:35 / 11 август


2018 йил августда нафақа қандай ҳисобланади | NORMA.UZ\n2018 йил 8 августдан бошлаб бола икки ёшга тўлгунга қадар уни парвариш қилиш бўйича ойлик нафақа амалдаги ЭКИҲнинг 200%и миқдорида ҳисоблаб чиқарилади (7.08.2018 йилдаги ПФ–5504-сон Фармонга 1-илованинг 1, 2-бандлари). Ушбу санага қадар у йил бошида белгиланган ЭКИҲдан келиб чиқиб ҳисоблаб чиқарилар эди.\nАвгуст ойи учун нафақа миқдори қандай ҳисобланади? Аввал нафақани ҳисоблаб чиқаришнинг эски ва янги тартиби амал қиладиган календарь кунлари сонидан келиб чиқиб ҳисоб-китоб қилинадиган ЭКИҲни аниқлаб оламиз:\n– 1 августдан 7 августгача – 172 240 / 31 х 7 = 38 892,9 сўм;\n– 8 августдан 31 августгача – 184 300 / 31 х 24 = 142 683,87 сўм;\n– умуман ой учун – 181 576, 77 сўм.\nЭнди ушбу кўрсаткичнинг икки баравар миқдорини топиш қолди. Нафақа миқдори қуйидагича бўлади: 181 576,77 х 200 % = 363 153,54 сўм.\nЭътибор беринг! Июль ойида, ЭКИҲ миқдори ўзгарганига қарамай, нафақа йил бошида белгиланган ЭКИҲдан келиб чиқиб ҳисобланади, яъни:\n172 240 х 200 % = 344 480 сўм.\nСентябрь ойидан бошлаб у амалдаги ЭКИҲдан келиб чиқиб ҳисобланади, яъни: 184 300 х 200 % = 368 600 сўм.


24 октябр 2021, Тошкент вақти: 23:37\nРоссия Кимёвий қуролларни тақиқлаш ташкилотига (КҚТТ) аъзо 45 мамлакатнинг мухолифатчи Алексей Навальний заҳарланиши билан боғлиқ вазиятга оид сўровига жавоб қайтарди. Бу ҳақда Россиянинг ташкилотдаги доимий вакили Александр Шульгин ТАСС агентлигига маълум қилган.\nМулозимга кўра, Москва Германия, Франция, Швеция мамлакатларига, шунингдек КҚТТ техник котибиятига бу масалада ўз сўровини ҳам йўллаган. Бошқа тафсилотлар очиқланган эмас.\nБир гуруҳ мамлакатлар мухолифатчи Алексей Навальнийнинг ўтган йил ёзда заҳарланиши бўйича суриштирув важидан расмий саволлар билан Россияга мурожаат қилгани ҳақида 5 октябрь куни маълум бўлган эди. Россиядан, хусусан, унинг ҳудудида кимёвий қурол қўлланганига нисбатан қандай чоралар кўрганини баён қилиш сўралган.\n2020 йил 20 август куни Навальний Томскдан Москвага учган. Парвоз чоғида сиёсатчининг тоби қочган ва учоқ Омск шаҳрига фавқулодда қўндирилган. У ерда Навальний беҳуш ҳолда шаҳар касалхонасига ётқизилган. Бир қанча вақтдан сўнг Германиядан учоқ етиб келиб, оғир аҳволдаги Навальнийни Берлин шифохонасига етказган. 2 сентябрь куни Германия расмийлари Навальний “Новичок” гуруҳига мансуб заҳарли модда билан заҳарланганини маълум қилишган. Ушбу маълумотни кейинроқ Европадаги бир неча мустақил лаборатория тасдиқлаган.\nМосква мухолифатчининг Россияда заҳарланганини рад этиб келади. Россиянинг КҚТТдаги вакиллари Навальний даволанган Германия расмийлари Бош прокуратура саволларига жавоб бермаётганини бир неча бор иддао қилганлар. Москва КҚТТ техник котибиятини ҳам нохолисликда айблаб келади.


Икки ёшгача бола пули қандай ҳолларда рад қилинади? - zarnews.uz\nИкки ёшгача бола пули қандай ҳолларда рад қилинади?\nҲеч қаерда ишламайман, оиламизда икки ёшга етмаган фарзандим бор. Шу боис, икки ёшгача бола парвариши учун ариза топширгандим, нафақа тайинланиши рад этилди. Сабаби нима?\nМеҳнатга оиланинг лаёқатли аъзоси бўлса-ю, оиланинг расмий даромад манбаи бўлмаса ва охирги олти ой мобайнида меҳнат органларига мурожаат қилмаган бўлса, икки ёшгача нафақат рад этилади.\nШу ўринда қайд этиш лозимки, ижтимоий нафақа ёки моддий ёрдам тайинлаш ёки тайинлашни рад этиш «Ягона реестр» автоматлаштирилган тизим томонидан амалга оширилади ва нафақаларнинг тайинланиши тўғрисида қарор қабул қилинишида Пенсия жамғармаси ходимлари (инсон омилининг) қатнашмайди.\nУмуман, амалдаги тартибга асосан қуйидаги ҳолатлар мавжуд бўлганда, тегишли ижтимоий нафақа ёки моддий ёрдамни тайинлаш рад этилади:\n- ишлаб чиқарилган муддати 10 йилдан ошмаган, техник ҳолати соз бўлган автотранспорт воситаси мавжудлиги;\n- жами икки ва ундан ортиқ, техник ҳолати соз бўлган автотранспорт воситалари мавжудлиги;


Ўзбекистонда «Oracle» компанияси академияси очилди\n29.03.2018 18:15 0 1347\n2018 йил 28 март куни Тошкент шаҳридаги Инҳа университети (IUT)да «Oracle Academy»нинг очилиш маросими бўлиб ўтди. Бу ҳақда IUT расмий сайтида хабар берилди.\n«Oracle Academy»ни IUT биринчи проректори Чо Ву Суг ва академиянинг EMEA минтақаси бўйича раҳбари Дэни Гурис очишди.\n«Oracle Academy» — бу «Oracle» компанияси томонидан ташкил қилинган. У ўқитувчиларнинг малака ошириши ҳамда мактабларда, коллежлар ва университетларда талабалар учун ахборот технологияларини узлуксиз ўрганиш учун барча зарур ресурсларни тақдим этиш мақсадида ташкил этилган таълим ташаббуси ҳисобланади.\nҲар йили «Oracle Academy» курсларида 120 мамлакатдаги 3,5 миллион нафардан ортиқ талабалар ўқийди. Академия дастурлари ёшларга реал ҳаётга тайёргарлик кўриш ва замонавий глобал иқтисодий шароитларда ишлаб кетишига ёрдам беради.\nБу ерда энг машҳур академик курслар — Java Fundamentals, Java Foundations, Java Programming, Database Foundations, Database Design and Programming With SQL, Programming with PL/SQL, APEX – Application Development Foundations ва шу кабилар бўйича бепул таълим олиш мумкин. Улар орасида маъруза ва мустақил ўқиш, амалий машғулотлар, билимларни назорат қилиш, курс лойиҳасини ишлаб чиқиш ва амалга ошириш киради.\nҲар бир кейинги курс олдингисининг мантиқий давоми (Fundamentals, Foundations, Programming) ва уни ўрганишни бошлаш учун АТ соҳасидаги чуқур билимларга эга бўлиш шарт эмас. Курсларнинг давомийлиги 90-180 соатни ташкил этади. Курслар академик дастурга киритилиши мумкин, улар аниқ илмий мақсадларни ўз ичига олади ва кўплаб амалдаги халқаро стандартлар ва синовларга жавоб беради.\n— «Oracle» компанияси Тошкент шаҳридаги Инҳа университетида ўз академиясини очганидан хурсандмиз, — деди IUT ректори Сарвар Бабаходжаев. — «Oracle Academy» курслари ёшларга карьераларини қуришлари учун ўзларининг малака ва кўникмаларини оширишга ёрдам беришига ишончимиз комил.\n«Oracle Academy»нинг очилиш маросими доирасида университетда «Oracle Academy Student Day» тадбири ҳам бўлиб ўтди.\nИНҲА Oracle Academy\nТехнология 07/02, 11:07


Баҳром Назаровнинг гастрол концерт дастури Андижон вилояти бўйлаб давом этмоқда » PopCorn.uz - Шоу Бизнес олами хақиқати\nБаҳром Назаровнинг гастрол концерт дастури Андижон вилояти бўйлаб давом этмоқда\nСана: 27.04.2016 2322\nБаҳром Назаров юртимиз бўйлаб концерт дастурини тақдим этаётганидан хабарингиз бор. Наманганда бўлиб ўтган концерт таассуротлари билан Баҳром Назаров айни дамда Андижон вилояти бўйлаб гастрол концерт дастурини давом эттирмоқда.\nХалқимиз хонандани ўзгача меҳр ва муҳаббат билан кутиб олиб, қўллаб-қувватлашмоқда. Наманган вилоятида бўлиб ўтган дастурлардан шуни аниқ айтиш мумкинки, Баҳром Назаров мухлислар муҳаббатига, ишончига сазовор бўлиб, элимизнинг севимли хонандасига айланиб улгурган.\nБунинг исботи сифатида концерт дастуридан тақдим этилган фотосуратларни ва видеолавҳаларни кўришингиз мумкин. Қолаверса концертга меҳмон санъаткор Юлдуз Низомова ҳам ташриф буюриб, ўзининг дилтортар, шўх қўшиқлари билан барчага яхши кайфият улашмоқда.\nАндижон вилоятида якунланган концерт дастури Фарғона вилояти бўйлаб, кейин эса воҳа бўйлаб ўтказилиши режалаштирилган. Шундай экан, кутинг ва севимли хонандангиз сизнинг шаҳрингизда ҳам албатта меҳмон бўлади.


Зарарли ҳашаротларга қарши биологик усулда курашиш | AGRO-OLAM.UZ\nБош саҳифа Деҳқончилик Зарарли ҳашаротларга қарши биологик усулда курашиш\nЗарарли ҳашаротларга қарши биологик усулда курашиш\nЗараркунандаларга қарши турли организмлар-йиртқич ва паразит ҳашаротлар, каналар, қушлар ва бошқалардан фойдаланилади. Ўзбекистонда ўсимликларни биологик усулда ҳимоя қилишда олтинкўз, трихограмма ва бракон энтомофаглари кенг қўлланилмоқда.\nҲозирги пайтда ўсимликларни биологик ҳимоя қилишда кенг қўлланилаѐтган энтомофаглар орасида олтинкўз алоҳида ўринни эгаллайди.\nОлтинкўз ҳашаротидан самарали фойдаланиш учун аввало бу кушанданинг биологик хусусиятлари ва қўллаш технологиясини чуқур билиш лозим.\nЎзбекистон шароитида асосан оддий олтинкўз (Chrysopa carnea) ва етти нуқтали олтинкўз (Chrysopa septempunctata Wegrn) кўп қўлланилади.\nОддий олтинкўз тўр қанотли, кўзлари ялтироқ турувчи ўртача катталикдаги яшил ҳашарот бўлиб танасининг узунлиги 20-25мм, қанотларини ѐйганда 30-40мм ни ташкил\nэтади. Тухумлари овалсимон бўлиб қилсимон пояча устида бўлади. Личинкаси узунчоқ бўлиб танасини ўрта қисми йўғон боши ва орқа томони ингичка бўлади. Бошида ўроқсимон бақувват жағлари бўлади. Олтинкўз личинкалари комподийсимон бўлади. Личинкани ранги оч сариқ тусда, кейинчалик сариқ қўнғир рангда баъзан кўкиш қўнғир тусга киради. Олтинкўз ғумбаги юмалоқ оқ тусли пилла ичида бўлади.\nОддий олтинкўз табиатда диапаузага кирган имаго (оталанган ва оталанмаган) ҳолда дарахтлар ѐриқларида, ўсимлик қолдиқлари остида биноларнинг ичида қишлайди.\nЭрта баҳорда суткалик ҳарорат 11-16ºС бўлганда бу ҳашаротлар қишлаш жойларидан чиқади.\nОддий олтинкўзни қишлашдан чиқиши таҳминан март ойининг 2-ўн кунлигига тўғри келса, уларнинг ғўзага тухум қўйиши май ойининг 2-3 ўн кунликларига тўғри келади,\nимагоси 35-45 кун яшаб, шу давр ичида 250 дан 500 қадар тухум қўяди.\nТухумдан 5-6 кун ичида личинка чиқади. Личинкалар жағларини ўсимлик битлари, ўргимчаккана, кичик ѐшдаги кўсак қуртлари ва уларнинг тухумларига санчиб уларнинг\nичига ҳазм суюқлигини юборадилар сўнгра ярим ҳазм бўлган озиқани сўради. Бир кунда личинка 7-30 та, ўз ҳаѐти давомида 500-600 зараркунанда ҳашарот ва каналарни қириши мумкин. Ғумбагидан 6-8 кунда имаго чиқади. Бир авлодини ривожланиши 25-35 кун давом этади. Оддий олтинкўз йилига 4-5 авлод бериб ривожланади. Олтинкўз биолабораторияларда кўпайтириш йўли билан қўлланил-моқда. Қишлоқ хўжалик экинлари зараркунандаларига қарши биологик усулда курашда олтинкўзни тўғри қўллаш муҳим аҳамият касб этади. Март ойининг 1-2 ўн кунликларида 1 м² бегона ўтда 2 та ўсимлик бити кузатилганда (1 га ерда 20000\nта бўлади) олтинкўз 1:30 нисбатда қўйилади.\nҒўза трипсига қарши бир далада 20 та намуна кўрилиб (3х20-60 та ўсимлик) зараркунанда кузатилса 1:1 нисбатда энтомофаг чиқарилади. Апрель ойининг 2-3 ўн кунлигида ғўза битлари кўрина бошлайди. Шу даврда олтинкўз тухумлари 1:1 нисбатда чиқарилади.\nЎргимчакканага қарши олтинкўз анча эртароқ май ойининг бошларида дастлабки ўчоқлари кўринишидан бошлаб чиқарилади.\nМай ойининг охиридан бошлаб ўсимлик битларига қарши олтинкўз 1:30 нисбатда чиқарилади. Агар 10 м² майдонда 1-2 та кўсак қурти тухуми ѐки кичик қуртлари\nкузатилса, энтомофагни зараркунанда тухумига нисбатан 1:15 ѐки зараркунанда қуртига нисбатан 1:1 нисбатда чиқарилади.\nОлтинкўз нам ҳавони яхши кўради. Шу сабабли суғорилган далалар ва ариқ ѐқаларида кўп учрайди.\nТрихограмма (Trichogramma pintoi Voeg). Трихограмма майда ҳашарот бўлиб, танасининг узунлиги 1 мм дан кичикроқ қўнғир қорамтир ѐки қора рангда бўлади. Олдинги жуфт қанотлари кенг ҳошияли ва аниқ ифодаланган туклари бор, орқа жуфт қанотлари эса қисқа, ипсимон мўйловлари қисқа бўлади. Эркак трихограммаларда мўйловлари 3 бўғимли, сийрак узун тукли, урғочиларида эса 5 бўғимли, охирги учлари тўғнағичсимон йўғонлашган бўлади.\nУрғочилари ўз тухумларини зараркунанда хўжайин тухумига қўяди. Бунда улар янги қўйилган тухумларга кўпроқ тухум қўяди. Трихограмма паразити зарарланган\nтухумлар кўкимтир товланувчи қора рангда бўлади.\nТрихограмма қишлоқ хўжалик экинлари экиладиган ҳамма худудларда илдиз кемирувчи тунламлар, карам тунлами, ғўза тунлами (кўсак қурти), карадрина каби тунлам ҳашаротларига қарши кенг қўлланилади. Олма қуртига қарши алоҳида туридан фойдаланилади.\nУмуман олганда ғўза, помидор ва маккажўхори далаларида баҳор ва кузда 6 кун, ѐзда 3 кун оралаб, 5х5 м майдонга қўйиш тавсия этилади.\nҒўза тунламига қарши трихограмма май ойининг 3-ўн кунлигидан бошлаб қўйилади.\nТрихограмма эрталабки ва кечки салқин пайтда қўлда ѐки механизация ѐрдамида тарқатилади. Қўл билан тарқатилганда ҳар 5-10 м юргандан кейин идиш оғзи очилиб\nтрихограмма чиқарилади. Трихограмма тракторда тарқатилганда шиша идишлар оғзи ҳар 5-10 м майдонда очилиб трихограмма чиқариб юборилади.\nБракон (Bracon hebetor Say). Бракон пардақанотлилар туркумига кирувчи яйдоқчи ҳашарот. Бу энтомофаг ғўза тунлами, беда тунлами, карадрина, кунгабоқар парвонаси,\nмаккажўхори парвонаси ва бошқа кўплаб капалак қуртларининг паразити ҳисобланади. Энтомофагнинг личинкалари зараркунанда қуртлари ташқи томонидан туриб озиқланиб қуртларнинг ўлишига олиб келади. Танаси жигарранг тусда айрим ҳолларда кўк рангда, мўйлови оч жигарранг, тана узунлиги 2,3-2,6 мм.\nБракон имаголик ҳолида ўсимлик қолдиқлари остида ғўза, сабзавот далалари ва боғларда қишлайди. Эрта баҳорда март-апрель ойларида ҳаво ҳарорати 13-15ºС бўлганда имаголари қишловдан чиқади. Имаголар бегона ўтлар, бедазор ва дарахтларнинг гулларини нектари билан озиқланади. Браконнинг биринчи авлоди бегона ўтлар ва бедадан ўтади, сўнгра улар помидор, ғўза, маккажўхори экинларида ривожланади. Ҳаво ҳарорати 27-32ºС, нисбий намлиги 75-80% бўлганда бракон 8-12 кун яшайди. Ёз ойларида қўшимча озиқланмаган имаголари 3-4 кун яшайди, гемолимфа билан озиқлантирилганда 13-15 кун, углеводлар билан озиқлантирилганда 12-14 кун, углевод ва гемолимфа билан озиқлантирилганда 20-25 кун яшайди.\nҲаво ҳарорати 28-30ºС, бўлганда қўшимча озиқланган битта урғочи имаго кунига 10-30 та, 32-35ºС бўлганда 60 та жами 250-300 та тухум қўяди. Бир суткада битта яйдоқчи 100-150 та қуртни чақиб шол қилиб қўйиши мумкин. Табиатда бир мавсумда 9-12 марта авлод беради. Яйдоқчи битта кўсак қуртига 20 тагача тухум қўяди, мум\nпарвонасига 10 тадан 20 тагача тухум қўяди. Ток қуртининг бир донасида 250 тагача паразит личинкалари бўлиши мумкин. Оталанган бракон урғочилари тухумидан эркак ва урғочи, оталанмаган тухумлардан фақат эркак браконлар чиқади.\nБракон паразити асосан ўрта ва катта ѐшдаги қуртларни зарарлайди. Бу энтомофагни далага чиқаришда унинг учиш қобилиятини ҳам ҳисобга олиш лозим. Браконни далада\n30х30 м схемада қўллаш яхши натижа беради.\nБашорат маълумотларига асосан бракон 100 ўсимликда 1-2 та қурт пайдо бўлганда чиқарилади. Агар 100 ўсимликда 1-2 қурт топилса (бир гектар майдонга 1000-2000 та қурт) бракондан яхши самара олиш учун 10 кун оралатиб 3 марта 1:20, 1:15, 1:10, 1:5 нисбатларда чиқарилади.\nРеспублика ўсимликларни ҳимоя қилиш ва агрокимѐ маркази томонидан ўсимликларни зараркунанда, касаллик ва бегона ўтлардан уйғунлашган ҳимоя қилиш бўйича\nнамунавий тизим ишлаб чиқилган (8-жадвал). Ушбу тизимда ғўза, ғалла ва бошқа экинларни зарарли организмлардан мажмуий ҳимоя қилиш тадбирлари календар режа асосида бутун мавсум давомида бажариладиган ишлар батафсил берилган.\nМанба: Б.А.Сулаймонов, Б.С.Болтаев, Р.Ш.Тиллаев, Ш.Х.Абдуалимов – КУЗГИ БУҒДОЙ ВА ҒЎЗА ЕТИШТИРИШ АСОСЛАРИ


“ЙИЛ АЁЛИ” МИЛЛИЙ ТАНЛОВИ, БУ ЮКСАК ЭЪТИРОФ! 10.11.2013 14:30\nНавбатдаги “Йил аёли” миллий танлови, “Аёллар кенгаши” Республика жамоат бирлашмаси томонидан шу йилнинг август ойида эълон қилинган бўлиб, 2 ноябрдан 19 ноябргача Республикамизнинг барча вилоятларида ўтказилиши мўлжалланган. “Йил аёли” танлови ўзини оиласига бағишлаган, шу билан бирга ўз кучи, билими ва маҳорати билан касбий чўққиларга эришаётган аёлларни қўллаб-қувватлаш мақсадида ўтказилади.\nКуни кеча, мазкур тадбир Тошкент шаҳар босқичи бўйича, “Ўзбекистон” меҳмонхонасида, “Тантаналар зали”да бўлиб ўтди. Унда Тошкент шаҳри бўйича 10 нафар номзод иштирок этдилар.\n1. Миробод туманидан Маҳмудова Сурайё Аҳмедовна – “Оқ уй” маҳалла хизматчиси\n2. Мирзо Улуғбек туманидан Иноятова Машкура Усмоновна – 456 сонли мактабгача таълим муассасаси мудираси\n3. Олмазор туманидан Рустамова Раъно Парпиевна – Ўзбекистон Миллий университети Ҳарбий кафедра тиббий тайёрлов бўлими бошлиғи\n4. Сергели туманидан Музаффарова Шоҳида Темировна – 305 сонли мактабгача таълим муассасаси мудираси\n5. Учтепа туманидан Боймуратова Шаҳло Курашевна – 9 сонли туғруқ комплексида бош шифокор муовини\n6. Ҳамза туманидан Сатторова Гулноза Холбоевна – Ҳамза темир йўл касб–ҳунар коллежида рус тили ва адабиёти ўқитувчиси\n7. Чилонзор туманидан Турғунова Мавжуда Усмоновна – Чилонзор тумани “Баркамол авлод” болалар маркази раҳбари\n8. Шайҳонтоҳур туманидан Саидвалиева Сурайё Комилжоновна – 34 сонли мактабда рус тили ўқитувчиси\n9. Юнусобод туманидан Юлдашева Саида Анваровна – 1 сонли шаҳар клиник болалар шифохонасида жадал жонлантириш анестизиология интенсив бўлими мудираси\n10. Яккасарой туманидан Муталова Дилором Маҳамаджоновна – Тошкент Давлат Иқтисодиёт университети катта ўқитувчиси\nТадбирни журналист, телебошловчи Ойбек Рихсибеков олиб борди.\nТанлов иштирокчиларига Ҳакамлар ҳайъати томонидан 3 та шарт белгиланди.\nБиринчиси, таништирув шарти, яъни номзод чиқишидан аввал намойиш қилинган видеоролик ёки слайд шоунинг регламенти 3 дақиқадан иборат вақт давомида.\nИккинчи шарт, ҳайъат аъзолари томонидан иштирокчи номзод билан савол-жавоб ўтказилади. Савол-жавоблар турли мавзуларда бўлиши мумкин.\nУчинчи шарт, эркин мавзу бўлиб, унга кўра, иштирокчи номзод, шеър ёки монологлар ўқиши, қўшиқ куйлаши ёки касбига оид саҳна кўринишлари тақдим қилиши мумкин.\nИштирокчилар 3 та шартни ҳам қизиқарли тарзда бажардилар. Айниқса, учинчи шарт эркин мавзу жуда ҳам ранг-баранг бўлди.\nТадбир давомида хонандалар Алишер Файз,\nНилуфар Усмонова дилтортар қўшиқлар билан, барчани хушнуд этдилар.\nТадбир якунида ғолиблар эълон қилинди. “Йил аёли 2013” танловининг Тошкент шаҳар босқичи ғолибаси деб, Юнусобод туманидан Юлдашева Саида Анваровна топилди. Эндиликда, мазкур номзод, “Йил аёли 2013” танлови Республика босқичида Тошкент шаҳри шарафини ҳимоя қилади.\nСаида Анваровна Юлдашева “Йил аёли 2013” танлови Тошкент шаҳар босқичи ғолибаси: - “Йил аёли” миллий танловининг Тошкент шаҳар босқичида ғолиб бўлдим! Бундан жуда ҳам бахтиёрман! Танлов давомида ҳамма иштирокчилар, жуда ҳам ҳаяжонда бўлдик. Танловнинг ҳайъат аъзоларига миннатдорчилик билдираман! Бизни объектив баҳолашди, самимий муносабатда бўлишди! Қолаверса, мазкур тадбир Ташкилотчилари бўлмиш “Аёллар кенгаши” РЖБ ва Фонд Форумга чексиз миннатдорчилик билдираман! Бу танлов, аёлларимизга жуда катта имкониятлар яратмоқда!\nШоҳида Исмоилова актриса, ҳайъат аъзоси: - Бугунги иштирокчиларимиз, ҳақиқатдан бир-биридан лобар, гўзал аёллар! Улар нафақат, оилада, балки жамоат ишларида ҳам фаол! Ўз касбларини севиб бажараётган аёллар! Албатта, ҳар бир иштирокчи бу танловдан яхши умидлар, муваффақиятлар кутади. Ўйлайманки, ҳар бир иштирокчи аёл, юксак номга муносиб. Бундай аёлларнинг сони кўп бўлишини, намойиш қилинаётган ишлар саҳнада қолиб кетмаслигини, аёлларимиз ўз фаолиятларини янада муваффақиятли давом эттиришларини ҳоҳлардим. Уларга баҳо қўйишда, уларнинг анкетасидан тортиб, оилавий сурат альбомлари, саволларга мукаммал тайёргарлик кўриб келганликлари, ҳамда ижодий ишларигача эътиборга олинади. Барчаларига омад ва муваффақият ёр бўлсин!\nДилбар Икромова актриса, ҳайъат аъзоси: - Аёллар ўртасидаги баҳс қизғин кечди. Менга қолса, шу 10 та аёлни ҳам ғолиб сифатида чиқарган бўлардим. Барча аёллар билимли, барчалари берилган саволларга яхши жавоб қайтардилар. Кўплаб ижодий ишлар тайёрлаб келишган, танловга яхши тайёргарлик кўришган. Ҳаммаларидан хурсандман. Онги, дунёқараши кенг, билимлар аёллар!\nОйбек Рихсибеков журналист: - “Йил аёли” танловида, 2012 йил ҳам бошловчилик қилгандим. Бу миллий танлов аёлларни ҳар тарафлама ўзларини кўрсатишларига ёрдам беради. Яъни, ўзларининг соҳалари, соҳаларидан ташқари, маданият, маърифат борасида, она ва бола муҳофазаси, соғлом онадан соғлом бола туғилади. Ақлли, зиёли, маърифатли онадан, тарбияли, зиёли инсонлар вояга етади. Бу танловда ҳар битта аёлнинг чиқиши менга манзур бўлди. Чунки, уларнинг ҳар бири, мана шу чиқишларга алоҳида тайёргарликлар кўришган. Тайёргарлик учун эса, вақт керак бўлади. Вақт учун, озгина ҳаракат керак бўлади. Ҳаракат бўлиши учун эса, интилиш юракда бўлиши керак! Ўнта иштирокчи ҳам, ўз ҳаракати ва интилишлари билан иштирок этишди! Ҳар бир шартни муваффақиятли уддалашди! Бу шартлар, уларнинг дунёқараши, билим даражасини кўрсатиб беради. Эркин мавзу борасида ҳам, спектакллардан парчалар, этюдлар тайёрлаб келишган. Ўзлари шеърлар ёзиб келишган. Қайси соҳада ишлашса ҳам, улар санъатдан йироқ эмас! Санъат билан кўп нарсани боғлаганликлари қувонарли ҳолдир. Ҳар бир аёлнинг кўзидан танловга бўлган иштиёқ ва қизиқиш сезилиб туради. Барча танлов иштирокчиларини ва танловда иштирок этиш ниятида бўлган аёлларни самимий табриклайман!\nЭслатиб ўтамиз, Илк бор, лойиҳа 2007 йилда ташкил қилинган бўлиб, танловнинг биринчи босқичи анкета асосида ўтказилади. Анкетада иштирокчининг ички дунёси ва ҳаётнинг ижтимоий жиҳатларига қарашлари имкон қадар кенгроқ ёритиб берилиши кўзда тутилган. Танловда қатнашмоқчи бўлган аёллар, анкетани танловнинг расмий сайтида тўлдирадилар, ёки анкетани кўчириб олиб, тўлдириб, “Аёллар кенгаши”нинг ҳудудий бўлинмаларига топширадилар. Вилоят босқичи натижаларига кўра, танловнинг Республика босқичига умумий 14 нафар иштирокчи, яъни ҳар бир вилоят, Қорақалпоғистон Республикаси ва Тошкент шаҳридан бир нафардан иштирокчи танлаб олинади. Мазкур босқичнинг асосий шартида аёллар ўзларининг мили муаллифлик лойиҳалари билан чиқиш қиладилар ва бу қисқача тақдимот ижтимоий соҳага ижобий ўгаришлар кирита олиши керак. Маданият ва санъат арбобларидан иборат ҳакамлар ҳайъати аъзолари ушбу босқични баҳолаш учун иштирокчиларнинг ҳисобот тариқасида “Аёллар кенгаши”га топширган видеолавҳа ва бошқа керакли маълумотларни кўриб чиқадилар. Танлов Қорақалпоғистон Республикаси ва барча вилоятларда ўтказилиб, ғолиблар финал босқичига йўлланма оладилар.\nБеш йил ичида “Йил аёли” миллий танловида иштирок этиш истагида бўлган аёллар сони 125 мингдан ортиб кетди. 2007 йил ўтказилган танлов натижаларига кўра, самарқандлик Дилдора Ниёзова ғолибликни қўлга киритган бўлса, “Йил аёли-2009” номинациясига Жиззахлик Мамлакат Эрматова сазовор бўлди. 2010 йилда эса, Тошкентлик Саида Мирзараҳимовага омад кулиб боқди, 2011 йилда Қорақалпоғистон Республикасидан Тамара Калакиличова ғолиба бўлди. “Йил аёли 2012” танловида эса, Қашқадарё вилоятидан Насиба Нурова муносиб номга сазовор бўлди. МАЪЛУМОТГА ЎТИШ!


imon.uz 2021-04-28 05:10:06 95\nДунёнинг турли ҳудудларида бузғунчилик, фитналар қўзғалиб, мусулмонлар тинчлигини бузиш, халқ орасида низо чиқариш ва нифоқ солишга ҳаракатлар ҳамон кузатиляпти.\nЎзларини гўё “Ислом дини ва мусулмонларни ҳимоя қилувчи халоскор фирқа” деб эълон қилган кимсалар бегуноҳ мусулмонларнинг ўлимига сабаб бўлмоқда. Энг ёмони, улар хатти-ҳаракатларини асослаш учун оят ва ҳадисларни ўзларининг қора мақсади йўлида таъвил қилиб, мусулмонларни бир-бирларига гиж-гижлашмоқда.\nПайғамбаримиз алайҳиссалом: “Душман билан тўқнашишни орзу қилманглар, балки Аллоҳдан офият сўранглар” деганлар (Имом Бухорий ривояти).\nМусулмонлар ҳақли равишда ҳукмдорлик қилаётган подшоҳ қўл остида тинч ва осойишта яшаб турганларида ҳукмдорга қарши бош кўтарган кишилар боғийлардир. Боғийлар тоифасининг хуружи зулм сабабли эмас, балки ўзларини ҳақ, подшоҳни ноҳақ деб билиш, ҳокимият талашиш мақсадида бўлса, бундай тўдага қарши подшоҳга ёрдам беришга ҳар бир имкониятли киши ҳаракат қилиши лозим бўлади.\nТеррорчи ва экстремистик тузилмаларнинг асосий ғояси “жиҳод” йўли билан ўз фаолиятини давом эттиришдир. Бу дегани доимий равишда қайсидир мамлакат халқини қуролли ҳужум орқали мажбурий равишда ўз ғоялари таъсирига тортиш ҳамда ўзларига мос шароит яратиш мақсад қилинган.\nИслом динини қурол воситаси билан ёйиш даври ўтган. Эндиликда бу ғояни татбиқ этиш мақсадида жангариларни тайёрлаш, ҳарбий машқларни давом эттириш Ислом динини дунёга манфур қилиб кўрсатишдан бошқа нарса эмас. Бунинг ўрнига тинчлик йўли билан Ислом динининг қанчалик инсонпарвар, меҳр-шафқатга чақирадиган, тараққийпарвар дин эканини амалда намунали тарзда кўрсатиш йўлини танлаш лозим.\n“Мабсут” китобида ёзилишича, бирор мамлакатда, Ислом ҳукмларидан биттаси жорий бўлиб турган бўлса ҳам, у дорул ислом ҳукмида қолаверади.\nЭкстремистик руҳ билан йўғрилган қора кучлар илоҳий манбаларни нотўғри талқин қилиш орқали ўзлари оғир гуноҳларга бориши билан бирга, дунёдаги кўпчилик мусулмонларни ҳам тўғри йўлдан чалғитади. Дунё жамоатчилигига ташвиш орттириш ҳамда Исломни ёвузликка чақирувчи дин тимсолида танитиш каби зарарли фаолиятлари билан уларнинг ўта жинояткор бандалар қаторидан жой олаётганлари аниқ ва равшандир.\nМазкур ҳолатларни эътиборга олган ҳолда ҳозирги даврда барча уламолар ҳамкорликда Ислом дини таълимотлари софлигини сақлаш, динимиз аҳкомларини бузиб кўрсатишга ҳаракат қилаётган ёвуз кучларга қарши маърифий йўллар билан курашишни янада кучайтиришлари зарур.\nАндижон вилояти “Усмони Зиннурайн” жоме масжиди имом-хатиби


-Фақат Рамазонда эмас, олдин ҳам тўйларда тўкинчилик, зиёфатларда тўкинчилик, мен сендан қоламанми дегандек мусобақа давом этмоқда. Аёлларни айтмайсизми, ҳар куни бир бошқасини кийишади. Эркаклар эса шариатдан ҳам ўтиб кетишди. Росманасига 4-5 тадан хотинлари бор.\n-Маош икки кило гўштга етмай турганда сиз лоф қилаясиз, шекилли?\n-Ўлибманми, лоф қилиб. Рамазон кунларида ёлғон гапираманми?\n-Балки жамиятнинг фақат бир қисми шундай яшаса керак?\n-Кимнинг қули бўлса, ўша ана шундай яшамоқда.\n-Бугун ўқидим 4,5 миллион одам ташқарида экан. Ўзингиз улар ҳақида “Қуллар романи”ни бошлабсиз-ку! Ана ўша қуллар ишлаб-ишлаб бу ёққа юборишади. Бу ёқдагилар ҳаллола ҳуштут, мазза қилиб яшашади. Қўшнимнинг икки ўғли четда. Бири Россияда, иккинчиси Португалияда, учинчиси менежер. Ҳеч қаерда ишламайди. Акаларидан пул келишини назорат қилади. Агар биттасидан келмай қолса, ўша кун Интернет кафега кириб хат ёзади. “Ойим касал бўлиб қолдилар. Қон босимлари чиқиб кетди. Юраклари ўйноқлаб турибди. Дўхтир фалон пул. Дори дармон писмадон пул. Нима қилайлик?” Қарабсизки узилиш тикланади.\n-Аммо бу ёқларда ҳам пул топиш қийин. Меҳнат жуда оғир. Бечораларнинг дам олишга вақтлари йўқ.\n-Биламан. Ўзим ҳам бориб келдим. Аввалига ўша ёқда яшаётган қизимдан, кейин куёвдан хафа бўлгандим, мени ҳар куни томошаларга олиб боришмади деб, бир муддат ўтгач, уларга қанчалик қийинлигини тушунганман. Шунинг учун ҳам бу гапларни раҳмим келиб айтмоқда. Ўша томондаги қулларга раҳмим келади. Бу ёқдаги қулдорларнинг улар билан ишлари йўқ. Уйланганми, ўқиганми, турмушга чиққанми, соғми, касалми.. фарқи йўқ. Ҳар ой юборадиганини юбориб туришса, бас! Ҳукумат ҳам бундан семирмоқда.\n-Демак, “Қуллар романи” долзарб!.\n-Э, шунча меҳнат қилиб ёзганингиз билан ким ўқирди?\nАгар Америкада метро пездларига минган ҳамма одам нимадир ўқийди десам ҳайрон қолмайсиз. Бу ёзилавериб, айтилавериб, сийқаси чиққан гап.\nКасалхонага ёки бирор қабулхонага борган одамлар, умуман ҳамма кутиб ўтирганлар нимадир ўқиб ўтиришган бўлишади. Шунинг учун ҳам қабулхоналарда атайлаб журнал ва газеталар қўйишади. Бу – сиёсат, бўш вақтни ўлдириш дейишингиз мумкин.\nТушлик пайти ошхонага борсам, ўтирганларнинг ярми ҳам овқат еб, ҳам китоб ўқиётган бўлади. Бунга нима дейсиз?\nБуниси ҳам майли, уйга яқинлашган жойда катта чорраҳа бор. Шу жойда қизил чироқ ёнса, анча туриб қоламан. Атрофга қарасам, икки кишидан бири нимадир ўқиётган бўлади. Кўзи тўрттами, чироқ кўк ёниши билан машинани ҳайдаб ҳам кетаверади.\nИшга бориш ва қайтиш вақтимни ўзим белгилаганим учун иложи борича қатнов оз пайтида бориб келаман. Қайси кун бир таниш билан телефонда кўпроқ гаплашиб қолибмиз, қатнов кучайган пайтда йўлга чиқишимга тўғри келди. Машиналар деярли тўхтаб қолган. Жуда секин силжияпмиз. Кўзларимга ишона олмайман׃ чап томонимдаги ҳайдовчи ҳам, ўнг тарафимдаги ҳам нимадир ўқимоқда.\nДам олишга бордик. Ҳамма ўзи билан компютерини олиб борган. Эрталаб дасталаб газета сотиб олишади. Кейин дарахтлар тагида, ҳовуз бўйида, уммон соҳилида ётиб ўқишади. Булар дам олишга келганми, ўқишгами?\nКутубхоналар, китоб дўконларини айтиб ўтирмаса ҳам бўлади, одамлар бу жойларга махсус китоб ўқиш учун борадилар.\nСпорт залларида машина устида юраётган одам ҳам нимадир ўқиб турган бўлади. Бу эса спортдан зерикиб қолмаслик учун деб айтишингиз мумкин.\nМен бу ерда илк бор саунага борганимда ҳайрон қолганман. Ичкарида қизиб турган тахталар устида қизиб турган газеталар. Кимдир унутган, ёниб кетмасин дея тўплаб ташқаридаги ўтиргичга қўйсам, бошқа бир одам ҳаммасини кўтариб ичкарига олиб кирди.\nСаунада ҳар кунги газеталарни ўқиш билан одамлар иссиқ жойда кўпроқ ўтиришга муваффақ бўладилар деб асос кўрсатишингиз мумкин.\nКеча қарасам, иссиқ сув қайнаб турадиган ҳовузнинг ўртасида “пиш-пиш”лаб турган одам журнал ўқимоқда. “Ёппирай!” дедим. У шу зайл ўн минутлар чамаси ўқиб, кейин саунага бориб, “мутоала”сини давом эттирди. Бу сизга бугунги Америка! Қулликдан озод бўлган Америка. Энди ўзимизга қайтсак…\n“Қуллар романи” битгач, бугунгилар ўқишмаса ачинмайман, чунки бугун уни яшаб кўришмоқда. Аммо келажакда ҳам ўқишмаса унда, воҳ меҳнатим!. Наҳотки унда ҳам қуллликни яшаб кўраётган бўлишади?\n« Мухлис мушоҳадаси Қуллуқ! »\nHusanjon Hasanov, on July 21, 2012 at 7:06 pm said:\nAssalomu alaykum Jahongir aka, Ramazon oyi muborak bo’lsin. Hurmatli Jahongir aka sizni bir masala bo’yicha juda yordamiz zarur edi e-mailga qaragani balkim vaqtiz bo’lmayotgandir, tushunaman vaqt masalasi degandek.. Sizni turkiyada nashr etilgan kitoblarizi qanday topsam boladi degandim shu va yana boshqa masalada sizni yordamiz zarur edi aka ilojisi bormi? ferganauz777@gmail.com e-mail adresiga yozsangiz iloji bolsa skype yoki telda tushuntirsam yaxshiroq tushuntirardim. Qaysi biri qulay bolsa yoki e-mailda ayt desangiz e-mailda yoza qolaman faqat tezroq zarur edi. Kamoli ehtirom ila Husanjon\nMister Qflampir, on July 22, 2012 at 2:06 am said:\nСизнинг ёзаётганларингизга эътиборим жуда кучли…\n1. АҚШ манфаат юзасидан дўст бўлади. Бу дегани керак бўлмасангиз башарангизга тупуради.\n2. Мен Сизга Жаҳонгир Маматов ёзган изоҳлар адресини бергандим. Арча қишин ёзин доимо кўм кўк. Баҳор шамоли ёки араб баҳори бу Ўзбекистоннинг бир неча минг гуноҳсиз кишиларининг ўлимига сабабчи тушунчадир.\n3. МС ва унинг ҳамтовоқлари бу келажакда Ислом акадан кўра жуда ёмон оқибатларни келтириб чиқариши мумкин. (ПРАГА 2-қурултой)\n4. Келажакда Россия Федерацияси иккига бўлиниши эҳтимоли юзага чиқмоқда.\n5. Хитой ва ……. уруши эҳтимоли юқори…\n6. Тойиба Тўлаганова-бу миллат рамзидир. Бу ҳақда тарих ўлмас асарларда такрорлаяжак!\nБалки фикрим хатодир…\nХитой барчани онасини учқўрғондан кўрсатади… Бунга эса барча миллат ва республикалар шароит яратиб бермоқда.\nДунё иккига бўлинади: ХИТОЙ(ҳамтовоқлари билан) ВА АҚШ(ҳамтовоқлари билан) Ўртада барчадан кучли деган давлат Россия ноилож қолиб қайга бошини суқишни билмай қолади…\nБугун майда чуйдалар куни эмас дўстим……\nШоҳи Жаҳон, on August 4, 2012 at 1:44 am said:\nМана ўн кундан ошибди-ки, сайтингизда бирор янгилик йўқ. Биз фақат соғлиғингиздан ҳавотирдамиз…. Эҳтимол, вақт топилмаётгандир, …. Сизга мустахкам соғлик ва сўнмас шижоат тилаймиз, Сизни ўқиб турсак бизда ҳам нимадагир интилиш, жўшқинлик мавж уриб туради. Одатда бўш вақтимизни кино ёки давомли филмлар қўриб ўтказамиз-да, яна нимагадир эришмаганимиздан надомат чекамиз. Сиздан анчадан бери бир нарса сўрайман деб ўйлаб келардим, ҳозир шукурки, яна эсимга тушди. 91-92 йилларда янча ёш бола эдим, кейин кўп вақтни кўчаю-далаларда ўйнаб ўтказардим, сиёсат деган нарсани тушуниш у ёқда турсин, борлигини билмасдим. Агар хотирам панд бермаса, 1992 йил 21 мартда телевидениеда узлуксиз Наврўзга бағишланган марафон сифат кўрсатувлар қўйилган. Каримов ҳаво шарига чиқиб олиб байрамни кузатган. Ўша пайтлари Сиз телевизорда кўп чиқар эдингиз ва яна «гармошка» чаладиган бир киши бор эди. Уйдагилар унинг қўшиқларини севиб тинглашарди. Адашмасам, исмини Дадахон дер эди. У киши Дадахон Хасановмиди ёки бошқа истеъдод эгаси. Кейинчалик телевизор кўрмай қўйдим, телевизор сотиб олганимда эса савиям жуда ўсиб кетган эди дея олмайман-ку, ҳар ҳолда Ўзбекистондаги кўрсатувлар савияси жуда пастлиги учун уларни кўрмай қўйдим, тўғрироғи ёшлигимда қаҳрамонимга айланган ижодкорлар қўринмай қолди ҳамда ўзига жалб қила оладиган ёки ишонтира оладиган бирортаси чиқмай қўйди. Агар ёзганларимни ўқиш учун уч дақиқа вақтингизни бағишлаган бўлсангиз, яна бир дақиқа сарфлаб жавоб ёзсангиз хурсанд бўлардим (аввало ҳали ҳам фаоллигингиздан)\nЧексиз хурмат билан Шоҳи Жаҳон.\nMister Qalampir, on August 27, 2012 at 1:39 pm said:\nСоғ саломат, бардам бақувватмисиз?\nЯхши дам олиб, катта куч ва ғайрат билан ўз ишларингизни бошлаб юбордингизми?\nТўғрисини айтсам, бир неча ойлардан бери, аниқроғи, олти ёки етти ойлардан бери қачон 1 сентябр куни келаркин ва Жаҳонгир ака Муҳаммадни туғилган айёми, қувончли куни билан қачон табрикларканман дея кўпдан кутиб келаман.\nВақт ўтиб, худога шукрки, мана шу қувончли кунларга ҳам етиб келдик.\nСизнинг қувончли бўлган бу кунингизда, барчага маълум бўлган ажойиб ҳислатларингизни, инсоний фазилатларингизни айтиб ўтишнинг хожати йўқ!\nСизга мустаҳкам соғлик ва ижодий ишларингизга кўтаринки кайфият, “моторча”нгизга тезликни ўз маромида ва доимий ушлаб туришини, оила аъзоларингизга Сиз билан биргаликда доимо шоду хуррамликда яшашликларини, биз ёшларга эса доимий устозлик қилиб тўғри йўлга бошлашингизни, келажакда Сиз қурган мевали дарахтлардан барча баҳраманд бўлишини ҳамда кўнглимдаги энг азиз, ҳурмат ва эҳтиромни қабул қилишингизни сўрайман.\nЯна бир бора муборак бўлсин, қутлуғ айёмингиз.


ИТАЛИЯДАҒЫ ТРЕНИНГЛЕР ҲӘПТЕЛИГИ » Zaman.uz\nҚМУдыӊ Техника факультети қурылыс ҳәм архитектура тараўы бойынша дүзилген Европа аўқамының Эразмус+ бағдарламасының ГРЕБ (Ақыллы қурылыс инженериясы шеңберинде оқыў жобаларын жаңалаў-Жасыл Қурылыс) жойбарына қатнасып атырған еди. Жақында жойбар шеңберинде жумыс алып барып атырған Эразмус+ бағдарламасының ҚМУдағы кординаторы Б.Палуанов, Архитектура ҳәм қала қурылысы оқытыўшысы А.Пурханатдинов, журналистика тәлим бағдары студенти Ж.Искендеров Италияның Л’Aкуйла қаласында шөлкемлестирилген жойбардың гезектеги семинарына қатнасып қайтты.\nӨткерилген тренинг ҳәптелигиниң дәслепки күнинде университети ўәкиллерин Л’Aкуйла университети жәмәәти ҳәм халық аралық қатнасықлар бойынша проректор Анна Тоззи жыллы жүзлилик пенен күтип алды. Жойбар шеңберинде әмелге асырылған жумыслар бойынша Массимилиано Д’Инносензо өзиниң презентациясын ҳәм Марко Солобресе финанслық жағдайлар, қаржыларды нәтийжели бағдарлаў бойынша шолыў берип өтти.\nҲәптеликтиң екинши күнинде профессор Марселло Ди Рисио «Теңиз бойы ҳәм гидровикли конструкцияниң билимлендириўдеги роли» атамысындағы презентациясын усынды. Буннан соң қатнасыўшылар биргеликте Л’Aкуйла университети лобараториясында болып, алып барылып атырған тәжирийбе жумыслары менен танысты.\nСеминар даўамында Профессор Паола Риззи «Қала дизайны, жобаластырыў лобараториясы- жумыс алып барыўы» атамасындағы, Профессор Стефано Брусапорси «тарийхый БИМ» атамасындағы презентацияларын усынды.\nТренинг ҳәптелигиниң үшинши күнинде ҚМУ ўәкиллери МАТЛАБ технологиясы бойынша шөлкемлестирилген сабаққа қатнасты. Буннан соң PhD Ди Гироламо Гианни тәрепинен «Менежментлер системасы қурылысы ҳәм струтуралық мониториңға мағлыўматлар ҳәрекетин оптималластырыў» атамасындағы ҳәм бир қанша профессорлар тәрепинен презентациялар исленди.\nТренинглер ҳәптелигиниң төртинши күнинде профессор Лука Ди Ангело тәрепинен «САD-CAM да студентлер искерлиги, 3D скайнерлеў ҳәм 3D басып шығарыў» атамасындағы мастер класс шөлкемлестирилди. Буннан соң өз бетинше жумыс алып барып атырған студентлер тәрепиен презентациялар усынылды. Күн даўамында семинар қатнасыўшылары «FABLAB» лобараториясы жумыслары менен танысты.\nҲәптелигиниң жуўмақлаўшы күнинде жойбар ағзалары Л’Aкуйла университети проректоры Анна Тоззи қабыллаўында болды.\n– Италияның Л’Aкуйла университетинде өткерилген тренинглер ҳәптелиги менде үлкен тәсир қалдырды. Биз бул жерде қурылыс инженериясы, жасыл қурылыс бойынша көплеген көнликпелерге ийе болдық. Қала қурылысын жойбарлаў ҳәм ақыллы имаратларды қурыўдағы Европа тәжирийбелери ҳәм Италияның тарийхый тийкарларға дүзилген билимлери биз ушын үлкен шеберлик мектеби болды, десем асыра айтқан болмайман. Әсиресе, теориялық билимлер менен биргеликте профессор-оқытыўшылар ҳәм студентлердиң арнаўлы лобараторияларда жумыс алып барыўы, теориялық билимлерин әмелият пенен биргеликте жетилистириўи оға да нәтийжели ҳәм дурыс ойланған жумыс деген пикирдемен. Буның ушын материяллық базаның жоқары дәрежеде шөлкемлестирилгенлигин де айрықша атап өтиў орынлы – дейди қала қурылысы ҳәм архитектура кафедрасы оқытыўшысы А.Пурханатдинов.\nСеминарға Ташкент мәлимлеме технология университети ҳәм Үргенш мәмлекетлик университети ўәкиллери де қатнасты.\nТренинглер ҳәптелиги жоқары дәрежеде шөлкемлестирилгенлик пенен өткерилди.\nЭразмус+ бағдарламасының ҚМУдағы кординаторы.\nЖурналистика тәлим бағдары студенти.


Касалликка енгилмаган буюклар — manzur.uz\nКасалликка енгилмаган буюклар\nКасаллик одамни бой ёки камбағал, чиройли ёки ҳунук, яхши ёки ёмон, деб танлаб ўтирмайди.\nmanzur.uz / 19.01.2019 282\nОдам касалликдан азият чекканда кўзига бойлик ҳам, мансаб ҳам кўринмайди. Ҳатто байрам ва шодликлар татимайди. Бор бисотини, молу дунёсини сарфлаб бўлса ҳам, касалликдан қутулишни истайди. Айримлар пул ва бойлик бўлса, жиддий касалликларни ҳам даволатиш мумкин, деб ўйлашади. Бироқ бу нотўғри фикр. Хасталик авж олишга улгурган бўлса, одамнинг ўзида ҳаракат, ирода ва қатъият бўлмаса, бойлиги, мавқеи ҳатто малакали шифокорларнинг саъй-ҳаракатлари ҳам ёрдам беролмайди.\nКасаллик одамни бой ёки камбағал, чиройли ёки ҳунук, яхши ёки ёмон, деб танлаб ўтирмайди. Бир-икки марта “гапга солиб кўради”, агар кучсизлигини билиб олса, ҳужум бошлаб, то маҳв этмагунча қўйиб юбормайди. Ҳар бир касалликни жазо эмас, синов деб қабул қилиш, иззат-икроми битгач яна ўз йўлига кузатиб қўйиш керак.\nБу ишни ҳамма ҳам уддалай олмайди. Қуйида оғир касалликни енга олган тарихий шахслар ҳақида ҳикоя қилиб берамиз. Уларнинг ҳаётий тажрибаси бошаларга ҳам ибрат бўлиши мумкин.\nXIX асрда яшаб ўтган каталониялик меъмор Антоний Гауди туғилган оилада чақалоқлар кўп нобуд бўларди. Антоний ҳам оғир туғуруқ асоратлари билан дунёга келганди. У туғилганда ҳам шифокорлар “кўп яшамайди” дея ҳулоса қилишди. Шу боис, чақалоқни чўқинтириш билан боғлиқ расм-русумлар бир неча кунга кечиктирилган эди. Аммо болакай қанчалик заиф ва нимжон бўлмасин, соғайиб яшаб кетди. Бу ҳам етмагандек, дунёга донғи кетган архитектор бўлиб етишди.\nКўргилик экан, унга болалигида ревматизм касаллиги ташхиси қўйилди. Бу касалликнинг ўзидан ҳам асоратлари хавфли эди. Аммо Антоний ўз иродаси билан ҳамжиҳат бўлиб, бу касалликнинг ҳам танобини тортди, авж олишига йўл қўймади. У тариқа ўз орзулари, яратган лойиҳаларининг ҳаётий ифодасини кўриш, ижодга йўғрилган ҳаётда яшаш завқи барча ташхислардан устун эканлигини исботлаб берди.\nТаниқли испан ёзувчиси Мигель де Сервантес жуда чайир ва курашувчан инсон бўлган. У денгиз қўшинларида хизмат қилганида безгак билан оғриб ётганида ҳам ўз ихтиёри билан жангга чиққан. «Иситмам кўтарилиб, касаллик ҳаддидан ошганда ҳам палубага яшириниб ётгандан кўра, чин аскар бўлиб жангга киришни афзал биламан”, – деган эди у ўшанда.\nСервантес ҳарбий хизматда ўз бурчини ўташ чоғида бир неча бор яраланган, чап қўлидан ҳам айрилган. Ўзининг “Парнасга саёҳат” асарида у ҳазиллашиб шундай ёзади: “Ўнг қўлимнинг шон-шуҳрати учун чап қўлимни қурбонликка бердим”.\nСервантес ҳаётининг сўнгги кунларида ҳам ижод қилишдан тўхтамади. У 69 ёшида истисқодан (водянка) вафот этган. У ўз касаллиги ҳақида фалсафий юморларидан бирида “узоқ давом этган бемаънилик” деб эслатиб ўтган эди.\nБу таниқли композитор ҳақида билмайдиган одам бўлмаса керак. У ўз олдига қўйган мақсадларига етишиш, ҳақиқий ижод лаззатини туйиш учун ҳаётда кўплаб синовларни енгиб ўтишига тўғри келган. “Истеъдодли ва меҳнат қилишга меҳр қўйган одамга ҳеч қандай қийинчилик тўсиқ бўлолмайди”, деган ҳикматли гап ҳам айнан унга тегишли.\nБетховеннинг 26 ёшлик чоғидаёқ оғир касаллик оқибатида эшитиш қобилияти заифлаша бошлади. Бироз вақт ўтиб эса тамоман кар бўлиб қолади. У қулоғи тамоман “том битиб” қолгандан кейин ҳам ўз ижодини тўхтатиб қўймайди. У ўзининг машҳур “Ой сонатаси” ва бошқа кўплаб ажойиб мусиқий асарларини буткул кар бўлиб қолганидан кейин ёзган. У: “Мусиқа менинг ич-ичимда жаранглаб туради ва мен уни эшита оламан”, – дер эди.\nБундан ташқари, 9-концерти пайтида кар бўлишига қарамай, композиторнинг ўзи оркестрга дирижёрлик қилган.\nKalit so`zlar: Бетховен, Гауди, касаллик, Сервантес\nЭри қулоқ-бурнини кесиб ташлаган қиз тақдири\nmanzur.uz / 26.01.2021 15\nКоронавируснинг оғир кечиши ирққа боғлиқми?\nmanzur.uz / 26.01.2021 6\nОлтинчи бармоқ – ортиқча бармоқми?\nmanzur.uz / 21.01.2021 41\nИстанбулдаги Гранд-бозор – дунёдаги энг катта ёпиқ бозорлардан бири\nmanzur.uz / 10.12.2020 82\nДюден шаршараси – Анталиянинг энг сўлим маскани\nmanzur.uz / 02.12.2020 232\nФан олимпиадаларидаги адолатсизликлар қачонгача?\nИммунитет тушганда қандай овқатланиш керак?\nЧапақайлар ишхонаси (фельетон)\nmanzur.uz / 22.01.2021 23\nБугун салкам бир ойга қараб кетяпти. Ўз касбим техник тузатувчилик бўйича иш қидириб юрибман. Шаҳримиздаги ўндан ортиқ корхона, ишхона, маҳкамаларга бирма-бир кириб чиқдим.\nmanzur.uz / 21.12.2020 261\nmanzur.uz / 18.12.2020 193\nmanzur.uz / 18.10.2020 165\nmanzur.uz / 25.09.2020 290


Илмнинг баҳоси рақсдан пастми? - Уч илдиз\nby Тўлқин Эшбек · 06.01.2018\nФарғоналик математика ўқитувчиси Исроил Тиллабоев ўзининг «Фейсбук»даги\nсаҳифасида бир лойиҳа якуни бўйича ўз мулоҳазаларини билдирган. Ишонамизки, бу фикрлар сиз учун ҳам қизиқарли.\nУлар қаторида сен ҳам эшак бўл,\nБўлмаса кофир деб қилурлар эълон.\nAйтгим келмаганди, бўлмади. «Индиго» финали тугади. (Канал номини айтмайман, сўраманг). Навоийлик «калкулятор бола» финалда чиқди. 2 ва 3 хонали сонни 5 хоналисига бемалол кўпайтирди, 5-6 хонали сонларни 2-3 хонали сонга хотирада бўляпти! Гиннесс рекорди ҳам худди шу натижа экан, кўз ўнгимизда у рекордни янгилади (норасмий, албатта). Мен математикман, шу болага курсга қатнасам ҳам бундай хотирага эга бўлиб, бу ишни бажаролмасам керак. Ҳар ҳолда туғма қобилият устунлигини сездим ва ўрнимдан туриб қарсак чалдим! Ҳакамлар билан таништирай (асосийси) — Сардор Раҳимхон, Ҳалимахон ва яна бир «Ниҳол» олган ниҳол…\nҲакамлар у бола оғзаки ҳисоблаганни калкуляторда ҳисоблаб зўрға улгуришди, 7-8 хонали сонни ўқиб беришолмай доналаб айтишмоқда, жавобни битта-битта рақамлаб текширишмоқда. Aнча саволлар бериб бўлишгач, йигитча қизишиб кетди, 9 хонали сонни 1 хоналига кўпайтираман, айтинглар, деди. Камига қўшимча қилди, «лекин буни калкуляторда ишлаб бўлмайди», деди. Энди ҳакамлар олдида «ғоят мушкул» вазифа турганди, қўлларига қоғоз ва ручка олиб, миллионлар синфи қаршисида кўпайтиришни, кўпайтириш бўлганда ҳам 4-синф даражасидаги мисолни ечишдек ғоят «мураккаб» вазифа турганди. Иштирокчи-ку, 4-5 сонияда хотирада топади, лекин бизнинг доно ҳакамларимиз атиги 5 дақиқагина олдин математикани заррачаям билмасликларини тан олиб бўлишган эди.\nТабиийки, улар қоғозда бажара олмасликларини билгач, «йўқ, ишондик, тан бердик», дейишди. Тан берди, 1-ўрин нақд, деди мен каби миллионлаб мухлислар телевизор ортида. Танлов якунида, биласизми, бу болага шу «академик»ларимиз нечанчи ўринни беришди?\n1-ўринни лезгинка музикасига ўйнаган бошқа бир болага беришди… Йўқ, калкуляторсиз ҳисоблай оладиган, ўзлари айтгандек, Гиннеснинг рекордини янгилаб қўйган бола булар наздида қобилиятли ҳисобланмас экан, чунки унинг зеҳни беқиёс ўткир бўлса-да, битта айби — рақсга яхши ўйнолмайди…\nКарахт бўлдим, балки мен истеъдод, қобилият деганларнинг ўлчовини нотўғри тушунармиканман. Хўп, мен кабилар нотўғри тушунсак, нега ҳакам ва ташкилотчиларнинг ўзлари изоҳ бериб тушунтирмади?! «Ҳой, халқ, ИНДИГО деб мана бундай илм-фанни ўрганган ва ёки туғма ҳисобдонлик қобилияти билан туғилганларга айтилмайди, ИНДИГОман деган ёшга биринчи талаб жаҳон мусиқаларига қойиллатиб рақсга тушиш”, дейишмайдими? ИНДИГО сўзининг маъносини гуглдан сўрадим: «…дети индиго обладают высоким интеллектом, необычайной чувствителностью. И телепатическими способностями», деган таърифни топдим.\nЎйлаб ўйимга етолмадим, бу ерда айб кимда? Аслида бундай катта аудиторияни қамраб олган танловни баҳолаш учун бу соҳада бирор илми йўқ ашулачиларни ҳакамликка тайинлаб қўйган телеканалдами ёки математикани билмаслигини ўзи тан олиб туриб, бу соҳада Гиннесс рекордини янгилаб қўйган 12-14 ёш норасида қатнашчини бир четга отиб, рақсга тушган болани иқтидор деб ўринни бериб юборган «ҳакам»лардами?\nЙўқ, менимча, айб ўша иштирокчи «калкулятор бола»да: бало борми, шуларга илмингни хор қилиб, фанни тушунмаган одамларга уқтиришга ҳаракат қилиб. Улар сен қилган ишни калкуляторда бажара олади-ку, сенинг жажжи миянгда миллиардлаб функциялар ўтиб кетаётганлигини улар тасаввур қилармиди? Тузсиз кўрсатувига чиқиб паст кетгандан кўра бира тўла Гиннесга ҳаракат қилганингда бўлмасмиди-я болагина?!\nҲурматли телеканал ходимлари, сизлар Ўзбекистонни ривожлантиришга ўз ҳиссангизни қачон қўшасиз, ўзбек халқини илм-маърифатли қилишга ўз улушини қўшадиган танловларни ўтказиб, зеҳни ўткир, билимли ёшларни олди-қочди қўшиқчи, раққослар олдида ўкситишни қачон бас қиласиз. Қачон телеканалларингиздаги артистлару отарчилардан вақт орттириб, олимлар, зиёлилар, маърифатпарварларга ҳам телеканал орқали ўз ибратли пурмаъно сўзларини айтишга имкон берасизлар? Президент юритаётган сиёсатда ақл-заковатли, ватанпарвар кадрларга эҳтиёж туғилаётган вақтда ёшлар онгини саёзлаштирувчи, илмли бола қолиб енгил-елпи соҳаларни танлаган ёшларни тақдирлайверсангиз, олимнинг қадрини бир пул қилишга ҳисса қўшасиз-ку? Ёки шунга ҳам Президент аралашиб, «етар», дейиши шартми сизларга? Ростдан ҳам ўртоқлар, етар-а?\nМуаллифнинг фикрлари билан бўлишган журналист Шарофиддин Тўлагановга ўз миннатдорлигимизни билдирамиз.\nNext story “Америка овози” журналисти Ўзбекистонда бўлаётган ўзгаришларни қандай шарҳламоқда?\nPrevious story Матбуотнинг “маҳаллий”си бўлмайди


Қозоғистонда 60 ёшдан ошганларга ревакцинация учун Пфайзер тавсия этилади\n12 Январь 13:32\nNUR-SULTAN. Kazinform – Қозоғистонда 60 ёшдан ошган одамларга ревакцинация учун Пфайзер вакцинаси тавсия этилмоқда. Бу ҳақда Ҳукумат йиғилишида ҚР Соғлиқни сақлаш вазири Ажар Ғиният маълум қилди, деб хабар беради Kazinform мухбири.\n«Охирги ҳафтада мамлакатимизда эмлаш даражаси бир неча баробар камайди, январ ойининг биринчи ўн кунлигида эмланганлар сони декабр ойига нисбатан 0,2 фоизга ошди. Бугунги кунга қадар 1-компонент билан 9,4 миллиондан ортиқ одам эмланган. Аҳолининг 79,2 фоизи қамраб олинган. Иккинчи компонент билан 8,7 миллиондан ортиқ одам эмланди. Бу аҳолининг 75,1 фоизини ташкил этади», - деди у.\nУнга кўра, «Омикрон»ни аниқлаш бўйича қўшимча чоралар кўрилмоқда.\n«Шунингдек, аҳолини эмлаш ва ревакцинация даражасини ошириш зарур. Заиф гуруҳларни ҳимоя қилиш учун ревакцинация учун вакциналар сони кўпайтирилди. Ревакцинация қилиш учун нафақат болалар ва ҳомиладор аёллар, балки 60 ёшдан ошган одамларга ҳам Комирнати («Пфайзер») вакцинаси тавсия этилади. Бундан ташқари, КВИ билан боғлиқ эпидемиологик вазият кескин жиддийлашгани муносабати билан «қизил» зонадаги ҳудудларида инфекция тарқалишини камайтириш бўйича қўшимча профилактика чоралари идоралараро комиссиянинг навбатдаги йиғилишига киритилади», - деди Ажар Ғиният.


Ўзбекистонда ОТМларга талабаликка қабул қилишда инглиз тилига талаб кучаяди\n21 май 2022, Тошкент вақти: 16:55\nЎзбекистонда олий ўқув юртларига кириш имтиҳонларида инглиз тили мажбурий фанлар блокига киритилаётгани шу кунларда тармоқларда қизғин муҳокама мавзусига айланган .\nБаъзи абитуриентлар бу ўзгариш кириш имтиҳонларига уч ой қолган бир пайтда эълон қилинганидан норози.\n“2-3 йилдан бери тарих ва она тилидан тайёрланаётганлар бор. Энди имтиҳонга уч ой қолганда иккинчи фан сифатида инглиз тилини қўйишяпти, қачон тайёрланиб улгурамиз”, - деб ёзди Телеграм каналида фарғоналик мактаб битирувчиси.\nБаъзи бошқа абитуриентлар инглиз тилига талаб кучаяётганига қарши эмасликлари, лекин босқичма-босқич ўтилиши кераклигини айтишади\nЎзбекистон давлат тест маркази мулозими Озодликка абитуриентларнинг ҳавотирлари ўринсиз эканини урғулади.\n“Инглиз тилини қўшиш тўғрисида лойиҳа бор. Биласиз, умумий мажбурий фанлар бор она тили, математика тарих, ўша блокка энди инглиз тили қўшилади. Лекин, бу йил фақат чет тили зарур бўлган ОТМларда шу ўзгариш киритиляпти. 2023-2024 ўқув йил учун имтихонларда эса тўлиқ бунга ўтилади”, дейди ДТМ мулозими.\n“Инглиз тилини билиш ўзбекларни ғарбга яқинлаштиради”\nЎзбекистон президенти Шавкат Мирзиёев ўтган йилнинг май ойида ҳар қандай таълим муассасасининг битирувчилари камида иккита чет тилини билиши шарт, деган эди.\n2022 йилдан бошлаб эса барча давлат идораларида ишга янги қабул қилинганларнинг камида битта чет тилини билиши талаб этила бошланди.\nБу талаб, шунингдек, юқорироқ лавозимга кўтарилиш истагида бўлган давлат идоралари ходимларига ҳам тегишли.\nЎзбекистонда инглиз тилини ўрганишга талаб тобора ортиб борар экан, мазкур тенденцияни айрим экспертлар Ғарбга яқинлашувга интилиш белгиси ўлароқ кўрмоқда.\nШвецияда яшовчи сиёсатчи Пўлат Оҳунов фикрича, инглиз тилини билиш ўзбекларни Ғарбга яқинлаштиради\n“Инглиз тилини яхши биладиганлар инсоният тарихига ғарб адабиётлари орқали қарайди. Қолаверса, инглиз тили ўзбекларга рус маданияти, менталитети ва рус дунёси қадриятлари асирлигидан қутулиш имконини ҳам беради.\nБир пайтлар Москвадаги пропагандистлар томонидан ёзилган ва уларнинг маъқуллови билан миллий тилларга таржима қилинган тарих китобларини ҳозир ҳам ўқишади. Инглиз тили ғарбга ўзига хос кўприк.\nШвецияда кекса авлод инглиз тилини яхши билмаган ва шунинг учун 80-йилларнинг ўрталарига қадар уларга совет тарғиботи жуда кучли таъсир кўрсатган ва кўпчилик одамлар сўл партияларга овоз берган.\n80-йилларнинг охиридан бошлаб инглиз тилини яхши биладиган ёшлар сиёсатга кела бошладилар. Ўзбекистонда Инглиз тилига эътибор ва талаб кучаяр экан бу жуда яхши тенденция, бу инсонларнинг дунё қарашини ўзгаришига олиб келади, бунга ишончим комил”,- дейди Оҳунов.\nИнглиз тилини билиш даражаси паст бўлган давлат\nЎзбекистон инглиз тилини билиш даражаси жуда паст бўлган давлатлардан ҳисобланади.\nEF English Proficiency Index ўтган йили дунёнинг турли давлатларида инглиз тилини билиш даражаси бўйича тадқиқот ўтказган.\nЎзбекистон рўйхатдаги 112 давлат орасида 88 ўринни эгаллаган.\nРейтингда Ўзбекистон инглиз тилини билиш даражаси “жуда паст” ҳисобланувчи мамлакатлар гуруҳига киритилган бўлиб, ундан юқори поғонада Афғонистон (87-ўрин), пастида Сурия (89-ўрин) жойлашган.\nЎзбек тили Ўзбекистоннинг расмий давлат тили бўлса, рус тили, айниқса, пойтахт ва йирик шаҳарларда қўлланиш кўлами бўйича ҳануз иккинчи тил ҳисобланади.\nСўнгги йилларда эса ёшлар орасида инглиз тили ҳам оммалашаётгани ҳам кузатиляпти.\nОлий ўқув юртларига кириш имтихонларига инглиз тили мажбурий фанлар блокига киритилиши ортидан эса қизиқиш яна ҳам ортган.\nТошкентдаги “Полиглот” тил ўргатиш маркази ходими Озодликка сўнгги бир ой очида Инглиз тилини ўрганишга талабгорлар сезиларли кўпайганини айтади.\n“Ҳозир жуда кўп келяпти, айниқса мактаб битирувчилари. Группалар бир пастда тўлиб қоляпти”, дейди марказ ходими.\n“Полиглот” тил ўргатиш марказида уч ойлик Инглиз тили курси 2 миллион 100 минг сўм атрофида.\nБу эса энг кам ойлик 800 минг сўмни ташкил этувчи давлат аҳолиси учун арзон эмас.\nАйни пайтда халқаро ташкилотлар ва Тошкентдаги АҚШ элчихонаси инглиз тили ўқитилишига кўмакчи бўлмоқда.\nУлар кўмаги билан бепул кутубхона ва тил ўрганиш марказлари ташкил этиляпти.\nЖумладан АҚШ элчихонаси кўмаги билан ўтган ой Қаршида Америка маркази очилди.\nМамлакатда яқин келажакда яна шу каби олтита марказни очиш режалаштирилган бўлиб, АҚШ элчихонаси бу ташаббусга қайриб 1 миллион доллар маблағ ажратган.\nБу йилги ўқув йилининг бошида АҚШ Халқаро тараққиёт агентлиги USAID Ўзбекистоннинг икки вилоятидаги 208 мактабга 385 минг дона дарслик ва ўқитувчилар учун қўлланмалар ҳадя қилди.\nCambridge University Press нашриёти томонидан ишлаб чиқилган ва умумий қиймати 10 миллион долларга тенг дарсликлар 5-11 синфлар учун ахборот-коммуникация технологиялари, 1-11 синфлар учун инглиз тилини хорижий тил сифатида ўқитишга ёрдам беради.


Ҳозирги вазиятдан кам талафот билан чиқиб олиш борасида тавсиялар.\nПандемия каби шароитларда инсон икки зарарли муносабат: бепарволик ва безовталик ўртасида қолиб кетади. Бепарволикнинг давоси бохабарликда бўлса, безовталикнинг давоси вазиятни тўғри талқин этиш ва шунга монанд ҳаракат қилишдир.\nОртиқча ваҳималар жамият ва шахс миқёсидаги реал муаммоларни чуқурлаштиради, янгиларини келтириб чиқаради ва одамларни нотўғри қарорларга етаклайди.\n21-аср учун мутлақо ўзгача бўлган ҳолат келиб чиққан бир пайтда ваҳимали кайфиятни енгиш осон эмас. Бунинг учун бизга таҳлилий ёндашув қўл келади. Таҳлилий ёндашув деб, бирон масалани таркибий унсурларга ажратиб олиш ва уларнинг ҳар бири билан алоҳида шуғулланиш орқали умумий ечимга келиш назарда тутилмоқда.\nДемак, аҳолидаги қўрқувни давомийлик нуқтайи назаридан иккига бўламиз: бугунги қўрқувлар ва келажак тўғрисидаги қўрқувлар.\nАйни дамдаги хавотирлар\n1. Бугунги энг муҳим вазифа - COVID-19 касаллигини келтириб чиқарувчи SARS-CoV-2 номли вирусни юқтириб олмаслик.\nБарча профилактика чораларига жиддийлик билан риоя қилиш керак. Мободо юққанлик асорати бўлса, тиббий муассасаларга зудлик билан мурожаат қилиб, уларнинг кўрсатмаларига кўра иш тутиш зарур. Бу касаллик бедаво эмас, оғир ҳолатлар фоиз жиҳатдан оз, аммо жаҳонда кузатилаётган тиббий инқироз вақтида карантин чоралари кўрилмагани туфайли вирус жаҳон миқёсида тарқалиб улгурди.\nУйда қолиш, қўлни тез-тез совунлаб ювиш каби тавсияларга ўта эътиборли бўлайлик. Юз йил олдинги испан гриппи пандемиясидан олинган сабоқлардан энг муҳими: карантин чораларини кундалик иқтисодий манфаатлардан устун қўйган жойларда ҳам оммавий соғлиқни сақлаш, ҳам иқтисод соҳаларида оғир талафотларсиз чиқилган.\n2. Озиқ-овқат етмай қолиши қўрқуви. Бу қўрқув аҳоли ўртасида коронавирусни юқтириш хавотиридан кўра каттароқ кучга эга бўлгандек кўриняпти.\nАслида эса COVID-19 билан касалланиб қолиш энг асосий таҳлика эканини англашимиз зарур. Чунки озиқ-овқат етишмовчилигига сабаб бўладиган урушлар, иқлимнинг ниҳоятда кескин ўзгариши каби омиллар, шукрки, ватанимиз бошига тушмади.\nБир нарсани яхши тушуниш керак, энг муҳим озуқа маҳсулотларини ишлаб чиқариш ва харид қилиш жараёни инсоният тарихининг ҳеч бир даврларида асримиздагидек осон ва кенг кўламли бўлмаган. Ўзбек халқи жаҳоннинг бошқа кўпгина халқлари каби таом тўкин-сочинлигини бунчалик даражада кўрмаган, ўтган асрлар ва аввалги замонларда очарчилик, қаҳатчилик одатий ҳол бўлиб келган эди.\nБиздаги етишмовчилик хавотири ирсиятимиз ва тарихий хотирамиз сабабли қўзғаляпти. Бутун ер юзида зарурий минимум озуқа бўлмиш ғалла-дон таъминоти масаласи замонавий генетика ва технологиялар воситасида ҳал қилиб бўлинганини билсак, бу хавотирлар ортиқча эканлигини англаймиз. Озиқ-овқатнинг бошқа турларида ҳам шундай тенденцияни кузатиш мумкин.\nПандемия давридан олдин ҳам жамиятда тўйиб овқатланмаган оилаларни кузатганмиз, деб айтишингиз мумкин. Бунга менинг жавобим: бу муаммо асосан ижтимоий бойликнинг нооқилона тақсимоти ва кескин табақаланишдан келиб чиққан, озиқ-овқат маҳсулотларининг етишмовчилигидан эмас. Ишонмасангиз, тўй-ҳашамларда исроф бўлиб кетган, дўконларда, ресторан-кафеларда сотилмай қолган тонналаб егулик маҳсулотларининг ташлаб юборилиши ҳақида бир қизиқиб кўринг.\nФикримча, Ўзбекистонда очликдан вафот этиш хатари минимум даражада.\nОзиқ-овқат импорти, катта-кичик дўконлар фаолияти ҳукумат томонидан тўхтатилгани йўқ. Аксинча, уларнинг фаолияти ҳар томонлама қўллаб-қувватланилиши кутиляпти. Марказлардан узоқроқ ҳудудларда озуқа таъминоти бузилаётганини кўрсангиз, ҳокимлик маъмурияти, маҳаллий депутатлар ва агар вазият оғирлашса, Фавқулодда вазият вазирлиги бўлинмаларига қўнғироқ қилинг.\nМаҳсулотлар етишмай қолиши уларнинг йўқлигидан эмас, балки қаердадир транспорт билан бўлган муаммо ёки расмиятчилик тўсиқлари туфайли содир бўлаётган бўлиши мумкин.\nОғир ҳолга тушиб қолганлар бўлса, хайрия тарқатиш марказларга мурожаат қилишингиз мумкин. Бу марказлар кам таъминланган оилаларга давлат ва хомийлар ҳисобидан энг зарурий озиқ-овқат маҳсулотларини етказиб беришмоқда.\n3. Ишларнинг тўхтаб қолиши вақтинчалик эканини ва пандемиядаги муҳим чора эканини тушуниш керак. Меҳнатга лойиқ инсон учун «бекорчи» бўлиб уйда қолиш айб ҳисобланган жамиятда карантин чоралари ғайриоддий кўринади ва онгда безовталик уйғотади.\nАмерикалик бир тадбиркор: «Шайтонни учратмоқчи бўлсанг, бекор ўтир ва у, албатта, ҳузурингга келади», деган эди.\nАлбатта, бу гапда жон бор. Тушкунликка тушиб қолиш, асабийлашиш, жанжал кўтариш каби салбий ҳолатлар айнан бекорчиликда кучга киради. Аслида уй шароитида ўзини иҳота қилиб ўтириш мутлақо фаолсизликни англатмайди. Уйда майда таъмирлаш ишлари, китоб ўқиш, фарзандларнинг дарслари билан машғул бўлиш ва интернетдаги илмий-оммабоп маълумотларни ўқиб чиқиш мумкин. Карантин – билим ва маънавий савияни кенгайтириш учун айни фурсат.\nКелажак борасидаги хавотирлар\n1. Иш йўқотиш хавфи. Пандемия эртами-кечми тўхтайди ва карантин чоралари бутун жаҳон миқёсида олиб ташланади. Шу билан кўпгина иш жойлари қайтадан очилади. Бандлик даражасини мақбул даражада сақлаш давлатнинг асосий сиёсатига айланади.\nБир нарсани яхшилаб англаш лозим: одамларни ночор ва ишсиз ҳолда қолдириш ҳукуматнинг сиёсий манфаатларига тўғри келмайди, у барча имкониятларини ишсизлик билан курашишга қаратишини тахмин қилиш мумкин.\nАлбатта, хусусий сектордаги баъзи корхоналар вақтинчалик ёки бутунлай ёпилиб қолиши хавфи бор. Бундай ҳолатда дарров вазиятни ўрганиб чиқиб, қонун билан таъминланган ҳуқуқларингиз риоя қилинишига эътибор беринг. Бандлик билан таъминлаш органи рўйхатидан ўтиб олинг ва ўзингиз янги иш қидиришни бошланг.\nАлбатта, бу ҳамиша маълум уринишларни ва сабр қилиб кутишни талаб қиладиган жараён бўлиб келган. Тушкунлик босими остида турли катта хатарлар ва номаълумликларга тўла муҳожирлик томон қадам ташлаш – энг нотўғри йўл.\nМеҳнат муҳожирларимиз энг кўп борадиган Россия, Қозоғистон ва бошқа юртларда вазият пандемиясиз ҳам оғирлашиб бормоқда. Яхшиси, ўзингизнинг ҳунар ва билимларингизни мамлакат ичида ишга солишни ўйланг, янги мутахассислик берувчи курслар бўлса, уларга ҳам қатнаб кўринг (албатта, пандемиядан сўнг).\nБилингки, иш йўғида иш топиш сизнинг асосий вазифангиз бўлсин. Эҳтимол, кичикроқ кўламда бўлса ҳам тадбиркорлик сизнинг йўлингиздир?\nИш топилгунича ўз-ўзини банд қилиб туриш энг яхши чоралардан биридир. Ким билсин, балки сиз иш талаб қилувчи эмас, балки иш билан таъминловчи тадбиркор бўлишга муваффақ бўларсиз. Ўйлайманки, пандемия тугагач, давлатнинг тадбиркорликка эътибори кучайиб, тадбиркорлар учун кенгроқ шароитлар яратишга ҳаракат қилади.\nДарвоқе, карантин даврида пандемиядан сўнг нима ишлар билан шуғулланиш ҳақида ўйлаш, мутахассислик ва малакани бир оз бўлса-да пухтароқ эгаллаб олиш учун яхши фурсат юзага келади. Бу фурсатни қўлдан бой берманг.\n2. Нарх-наволар ошиб кетиш тўғрисидаги хавотирлар. Афсуски, Ўзбекистон мустақилликка эришиши билан инфляция ва гиперинфляция гирдобига шўнғиб кетди. Пул қадрсизланиши бу – алоҳида ва чуқур мавзулардан, лекин мақоламиз доирасида айтишимиз мумкинки, аҳоли тарафидан нарх-наволар ошишини кутишнинг ўзи нарх-наволарнинг ошиб кетишини янада кучайтиради («ўз думини тишлаб олган илон» суратини тасаввур қилинг).\nХўш, бундай шароитда оддий фуқаро қандай йўл тутиши мумкин?\nИнфляция пандемиясиз ҳам давом этаверишини яхшилаб англаб, асосий эътиборни меҳнат самарадорлигига қаратиш керак.\nБиринчидан, сарфлаётган меҳнатингизни кўпроқ натижа беришини таъминлаш ҳақида ўйлаб, уни амалга оширинг. Иккинчидан, ишдан кутилаётган натижага меҳнат ва харажатни тежаган ҳолда эришиш ҳақида ўйлаб, уни амалга оширинг.\nДемак, натижа ва харажатлар мутаносиблиги ҳақида иш берувчи билан муҳокама қилиб олиш лозим. Шунингдек, шахсий самарадорликни ташкилот самарадорлигига боғлашни таъминлаш зарур. Ана шу аснода ходим ўз маошини ва самарадорлик мукофотини мунтазам ошириб бориш «харита»сини тузиб олиш мумкин.\nКўпчиликка бу тавсиялар ғалати кўриниши мумкин, сабаби – жамиятимизда ходим ва иш берувчи муносабатлари «бой ила хизматчи» форматида юритилиши одатий бўлиб қолган, аслида эса ишчи иш берувчи билан сотувчи (ишчи) ва харидор (иш берувчи) муносабати ёки шериклар ўртасидаги муносабат шаклига ўтиши керак.\nМеҳнат самарадорлигининг ортиши миллий бойлик – ишлаб чиқаришнинг ўсишини таъминлайди, бу эса ўз навбатида инфляция суръатини пасайишига олиб келади. Демак, ишчи бир тарафдан меҳнат самарадорлиги ўсиши эвазига ўз даромадини оширса, бошқа тарафдан, мазкур жараён оммалашган тақдирда, бозор нархлари ўсиши анча секинлашади. Албатта, бунинг учун иш бервувчи тадбиркорлар ва давлатдан ҳам маълум ўзгаришлар кутилади.\nЖамғармаларни инфляциянинг салбий оқибатидан сақлаш йўлларидан бири – маблағларни активларда сақлашдир. Бунга маблағни тилла-кумуш буюмлари шаклида ва бир неча валюта саватчаларида сақлаш (доллар, евро, сўм ва бошқалар) киради. Аҳолининг баъзи қатламлари учун чорва ва кўчмас мулк ҳам ечим бўлиши мумкин (албатта, бир қатор шароитларни инобатга олган ҳолда).\nЖамғарма маблағнинг бир қисмини қандай соҳаларга тикиш ҳақида мендан кўп сўрайдилар. Бу оддий савол эмас ва сўровчининг қанчалик таваккал қила олишга қурби етиши, мутахассис сифатида қайси соҳада «суяги қотгани» (номаълум соҳага тикиш хатарли) ва бошқа бир неча омиллар кўзда тутилиши керак. Лекин мазкур мақола доирасида ушбу универсал тавсияни беришим мумкин: ўзингиз, яқинларингиз, жумладан, фарзандларингиз билимини оширишга жиддий эътибор қаратиш лозим, билим – келажакда фойда келтириш эҳтимоли юқори бўлган инвестициядир.\n3. Иқтисодий танглик сабабли тўй-ҳашам мажбуриятларини бажариш оғирлашиб кетиши ўзбек учун энг даҳшатли ва энг аянчли ваҳималардан биридир.\nКатта ҳажмда сарполар тўплаш, кўп сонли меҳмон чақирилган никоҳ тўйи, суннат тўйи, бешик тўйи, умра-ҳаждан кейинги меҳмондорчилик, марҳум хотираси маросим ошлари – исроф эканини сидқидилдан англамоқ лозим.\nБугунги кунда барча маросимларни энг яқин қариндошлар даврасида тежамкорлик билан ўтказиш ҳар қандай оқил одам учун устувор қараш бўлиши ва бу қарашни қатъият билан ҳимоя қилиш лозим.\nҚимматбаҳо ва катта ҳажмдаги сарполар ҳеч қачон осойишта оила бадали бўлмаган. Аксинча, улар анча-мунча одамни ночорликка солиб қўйган. Буни тушунмайдиган қудалар билан алоқа ўрнатиш шартмикан? Наҳотки, аҳолиси 33 миллионлик одамлардан иборат мамлакат ичида бошқа муносиб оила топилмаса?\nЁшлар ҳам янги ҳаётга қадам қўяётган экан, ўзлари ва яқинларини қарздорликка маҳкум қилмайдиган йўлни танлашлари ва бу йўлда қатъий туришлари лозим. Ҳозирги пайт ва бундай кейинги давр исрофгарчилик даври эмас. Албатта, «доно» қўшни, қариндош ва ҳатто оила аъзолари тарафидан босим бўлиши тайин. Бироқ, буларнинг барчаси арзимас жазавалардир ва булар янги ҳаётни нотўғри қадамлар билан бошлашга сабабчи бўлмаслиги керак.\nЖамоатчиликнинг қолоқ ва зараркуранда одатларига «йўқ!» дея олиш маданиятини оммавийлаштириш керак.\nБу мамлакатнинг моддий ва маънавий соғломлашуви учун энг кучли омиллардан бири бўлишига ишонаман. Пандемия ва унинг оқибатида келиб чиқадиган баъзи иқтисодий қийинчиликлар мана шу иллатни бартараф қилиш учун қулай шароит яратади, деб ўйлайман. Бўлмаса бу қийинчиликлар жуда кўп одамларни катта муаммоларга ғарқ қилади!\nИжтимоий ҳимоя органлари, маҳалла фаоллари, депутатлар, журналистлар ва блогерлар шу муаммо туфайли босим остида қолганларга елкадош бўлиб, қўлидан келганча ёрдам беришларини тавсия қиламан.\nАлбатта, юқоридаги мулоҳазалар ва тавсиялар умумийлаштириб берилган, кўпгина хос вазиятлар ва кўплаб майда омиллар инобатдан ташқарида қолган. Шу билан бирга, энг асосий хулоса – барча вазиятлар, қатламлар, оилалар ва шахслар учун тааллуқли деб ўйлайман:\nВазият – мураккаб. Ҳеч ким бунга тайёр эмас эди. Лекин ундан соғ-омон чиқиб кетиш йўллари бор. Пандемиядан сўнг келиши мумкин бўлган қийинчиликларни ҳам босиб ўтса бўлади. Муҳими – ортиқча ваҳимага берилмаслик, теран фикр асосида қатъий қарорлар чиқариш ва уларни амалга оширишдир.\nҚатъият ва босиқликни сақланг. Бепарво бўлманг. Уйда қолинг.


ТОШПУЛАТ РАХМАТУЛЛАЕВ СОГДИАНА: Алишернинг совғаси\nКитобни олганимга икки соат бўлди. Табиийки, у билан фақат танишиб чиқдим, холос. Шу сабабли ушбу ёзганларим тақриз эмас, балки дўстининг ютуғидан хурсанд бўлган кишининг дил сўзлари сифатида қабул қиларсиз, азиз ўқувчи.\nКитобдаги айрим тўртликларни ўқиб чиқишга улгурдим. Мана, улардан иккитаси.\n“Қози, порахўрлик еди миллатни,\nОта ўз боласига пора бермиш...” –\nАрз қипти фуқаро. У: “Бу иллатни\nТугатсам, айт, қанча берасан?” – дермиш.\nЭру хотин қўл ва кўз янглиғ,\nКўз оғриса, югуради қўл.\nҚўлинг синса ёки кесса тиғ,\nКўз бечора ёш тўкар мўл-кўл.\nАлишерни авваллари сиртдан билардим. 2010 йилнинг охирида Нью-Йоркда ташаббускор юртдошимиз Фарҳод Султонов АҚШда биринчи ўзбек тилидаги газета – “Ватандош”га асос солиши муносабати билан танишган эдик. Газетанинг қандай бўлиши, рукнлари, ёритиладиган мавзулар, бўлажак муаллифларни жалб қилиш каби кўплаб муаммоларни уч киши бўлиб муҳокама қилардик, уларнинг ечимини топишга ҳаракат қилардик.\nАна шунда, янги иш жараёнида Алишернинг нафақат ижодкор ва ташкилотчи сифатида билиб олдим, балки унинг инсоний фазилатлари, энг аввало, самимийлигидан таъсирландим. Бирга “Ватандош” газетасини чиқардик. Ана шу иш давомида бир-биримизга меҳр қўйдик.\nШундан бўлса керак, Алишер Айматли “Академнашр” нашриёти томонидан қалин муқовада чоп этилган ҳамда яхши безатилган китобини каминага юборибди. Боз устига тўрт нусха жўнатибди. Уч нусхасини ижодкор дўстларимиз Нусрат Раҳмат, Миршариф Хўжаев ва Зиёдулла Норматовга етказишимизни сўрабди.\nДўстимизнинг ижодига, мусофирликда амалга ошираётган ишларига омад ёр бўлишини тилаб қоламан!


Блогер: Орқа ва ён ойналарга пардага рухсат беришни сўралгани ғалати, чунки қонунчиликда бунга ТАҚИҚ ЙЎҚ\nСмартфонлар Компютерлар Учар аппаратлар Автомобиллар Роботлар Бошқалар\nДунё Фактлар Муваффақият Афиша Фойдали\nРусская версия новости не найдено, можете прочитать его на других языках!\n2019-07-21 12:59 1725\nОлий Мажлис Қонунчилик палатаси депутати Расул Кушербаевнинг хабар қилишича, бир гуруҳ депутатлар томонидан ваколатли давлат органларига ҳайдовчининг ўриндиғидан ташқари ўриндиқлар сони 8 тадан ошмайдиган автотранспорт воситалари учун икки ёнига ўрнатилган орқа томон кўринишини таъминлайдиган ташқи кўзгуни ҲАЙДОВЧИНИНГ ЎРНИДАН КЎРИШГА ҳалақит бермаган ҲОЛДА ОРҚА ВА ЁН ОЙНАЛАРИГА ЧИЙ ПАРДА ЁКИ ДАРПАРДА ўрнатишга БЕПУЛ АСОСДА рухсат беришни назарда тутувчи ўзгартиришлар киритиш ҳақидаги таклифлар тақдим этилибди.\n4 нафар депутатларимизнинг ушбу таклифи ҳамда кези келганда жасорати таҳсинга сазовор. Кўп минг сонли халқнинг дардини ёзишибди. Юзлаб «соқов» депутатларимиз орасида бармоқ билан санарли ташаббускорлари борлигига ҳам шукр.\nАммо 2 та жиҳатдан уларнинг фикрига эътирозим бор:\nБиринчидан, орқа ва ён ойналарга пардага рухсат беришни сўралгани ғалати, чунки қонунчиликда бунга ТАҚИҚ ЙЎҚ! Орқа ойна бўйича қоидаларда «РУХСАТ БЕРИЛАДИ» деб аниқ ва тиниқ ёзиб қўйилган. Орқа ойнасига тим қора парда ўрнатганларга ҳам ҳеч ким жарима солмайди. Бунда муаммо йўқ.\nЁн ойналарга келсак, орқа эшикка парда ўрнатиш бўйича ҳам қонунчиликда тақиқ йўқ. Бу ҳақида Кун.уздаги мақоламда батафсил ёзганман.\nДемак, орқа эшикка ва орқа ойнага парда ўрнатиш учун қонунчиликда тақиқ йўқ экан, унда нима учун яна рухсат беришни сўраш керак, шунисига тушунмадим. Американи қайта кашф этишга ўхшаб қоляпти бу.\nМенинг фикримча, масалага бошқачароқ ёндошиш керак.\nМуаммо нимада? Муаммо шундаки, қонунчиликни нотўғри талқин қилиши натижасида йўл патрул хизмати инспекторлари орқа эшикка парда ўрнатиш мумкин эмас, деган ноқонуний талабни қўйишади ва маъмурий баённома тузишади. Маъмурий судлар эса масалани юзаки кўриб чиқиб, ҳайдовчиларга маъмурий жазо тайинлашади.\nШу сабабли депутатларимиз энг аввало Олий судга сўров юборишлари керак. Олий суддаги масъуллар ушбу масалани қонунчилик нуқтаи назаридан батафсил кўриб чиқиб, барча маъмурий судларга орқа эшикка парда ўрнатганларни жавобгарликка тортиш масаласига оид тушунтириш, йўналиш бериши лозим.\nШунингдек, ЙҲХББга сўров чиқариб, қайси асосга кўра орқа эшикка парда ўрнатганларга маъмурий баённома расмийлаштирилаётгани ҳақида тушунтириш сўраш керак.\nЛекин зинҳор орқа ва орқа ён ойналарга парда ўрнатишга рухсат сўраш керак эмас! Чунки рухсат бор! Қонунчилигимиз буни тақиқламайди! Депутатларнинг рухсат сўраб ёзган сўрови аксинча уларнинг тегирмонига сув қўяди.\nОлд ён ойнага парда ўрнатишга рухсат беришни сўраш – бу мантиқий. Чунки ҳайдовчининг ёнидаги ойналарга парда ўрнатиш қонунчилик бўйича ҳам мумкин эмас, буниси тўғри.\nИккинчи эътирозим эса, депутатлар энг аввало ўзлари қабул қилган қонунни қайта кўриб чиқишлари керак. Орқа эшикка парда ўрнатганлик учун 5 млн сўм (1 августдан 5 млн 500 минг сўм) жаримани қайси виждон билан тасдиқлашгани менга қоронғу. Бу ҳеч қайси мантиққа тўғри келмайди.\nБор гап шу...\nP.S.: Парда ҳақидаги мақолам чиққанига салкам 2 ҳафта бўлди. ЙҲХББ Матбуот хизмати ушбу мақолага тез орада расмий муносабат берилишини таъкидлаган эди. Ҳозирча ушбу муносабатни интиқлик билан кутяпмиз. Ва дуо қиламизки, зора масъулларга инсоф кириб, халқ фойдаси учун ижобий тўхтамга келишса...\nДўстлар билан баҳам кўринг:\nНаманганда бозорда жуда катта ёнғин келиб чиқди (Видео)\n21.07.2019 11:38 1357\nГулнора Каримовани "поддержка" қилган артистлар Зўр Тв да тақиққа тушди!\n21.07.2019 14:32 3588\nҲақорат орқали сиз Ўзбекистон Республикасининг Жиноят кодексини қўпол равишда бузасиз!\nИзоҳ қабул қилинди\nСизнинг изоҳингиз кўриб чиқиш учун жўнатилди. Модератор тасдиғидан сўнг изоҳингиз сайтда кўринади. Раҳмат!\nМавзуга оид хабарлар\n08.07.2019 20:58 1452\n25.08.2019 09:45 1072\nИнтернетда тарқалган “Разбор с сотрудником” номли видеолавҳа юзасидан Самарқанд вилояти ИИБ маълумот берди\n19.08.2019 08:06 1608\n© 2020 - UNISET. Барча ҳуқуқлар ҳимояланган.


Хуфиёна иқтисодиёт Ўзбекистон бозорининг неча фоизига тенглиги айтилди » Sangzor.uz - Инновацион ахборот портали\nSangzor.uz » Иқтисодиёт » Хуфиёна иқтисодиёт Ўзбекистон бозорининг неча фоизига тенглиги айтилди\n25 январь куни Халқаро пресс-клубнинг Ўзбекистон Республикаси Президентининг Олий Мажлисга йўллаган Мурожаатномасига бағишланган сессияси бўлиб ўтди.\nСессияда иштирок этган Молия вазири Жамшид Қўчқоров хуфиёна иқтисодиёт ҳақида гапирди.\n“Биринчи ўринда рақамли иқтисодиёт бугунги кунда замонавий ва миллий иқтисодиётларнинг қиёфасини ўзгартиряпти, унинг самарадорлигини оширяпти ва шаффофлигини кучайтиряпти. Президентимиз ўз мурожаатномасида пенсия масаласига тўхталиб ўтди. Яқин бир-икки йил ичида пенсия олиш учун битта паспортнинг ўзи кифоя бўлади, деб айтиб ўтдилар. Бу рақамли иқтисодиётга бевосита тегишли. Яъни бизнинг пенсия жамғармаси идоралари ҳар бир одам ҳақида маълумотга эга бўлади. Бугун ҳар бир туман, вилоятдаги пенсия жамғармасининг қиладиган иши архив ҳисобланади. Энди архивдаги ҳамма маълумотларни рақамлаштирамиз. Энди ҳеч ким [пенсия олишга ҳужжат тўплаш учун] ҳеч қаерга бормайди. Бу эса инсонларга ёрдам бўлади.\nДемак, биз электрон ҳисоб-фактураларни йўлга қўйяпмиз. Солиқ тўловчи Солиқ қўмитасидаги ўзининг шахсий кабинети орқали тегишли ҳамма маълумотларни киргизади. Шу асосда биз маълум бир товарнинг ҳаракатини кузатиб борамиз. Шу товар йўқ бўлиб кетмаслиги керак. Қачонки бу товар, маҳсулот ёки хизмат сотилиб, ўзлари солиқ тўласа, демак ўз эгасига етиб борган бўлади. Рақамли иқтисодиёт меҳнат унумдорлигини оширади. Шунинг учун ҳамма рақамли иқтисодиётга катта эътибор бериляпти”, дея Жамшид Қўчқоровнинг сўзларини келтирмоқда Kun.uz мухбири.


География дарсларида бизга айтилмаган нарсалар – Uzarena\nadmin · Posted on January 27, 2019\nФанларнинг мактаб курси болага “катта дунёга кириш”дан олдин асосий билимларни бериши лозим. Кейинчалик етишмаганларини киши олий таълим муассасасида ёки мустақил тарзда ўрганади. Бундан чиқди, мактабда айрим фактлар айтилмас экан.\nЖомолунгма сайёранинг энг баланд нуқтаси\nЭверест сув сатҳидан энг юқорида жойлашган нуқта. Бу факт борасида баҳслашиб бўлмайди. Бироқ уни сайёрамизнинг энг баланд нуқтаси деб бўлмайди. Бу кўрсаткич Ер марказидан ўлчанади. Бу борада Чимборасо вулқони – 6 384,4 метр баландлик билан етакчилик қилади. Жомолунгма 3 метрга пастроқ. У ҳатто сайёра марказидан баландлиги бўйича дастлабки 20 таликка ҳам кирмайди. Ўлчашнинг аниқлиги ва услублари бўйича баҳслар мавжуд. Шундай экан, бунга ишониш-ишонмаслик ҳар кимнинг шахсий иши.\nҚандай қилиб бир вақтнинг ўзида иккита ярим шарда футбол ўйнаш мумкин?\nБразилиянинг «Зеран» («катта ноль») стадиони айнан шу имкониятни беради. У шундай қурилганки, майдон маркази орқали ноль параллель (экватор) ўтади. Шу йўл билан жамоалар нафақат клуб обрўси учун курашишлари мумкин, балки ўз ярим шарларини ҳам ҳимоя қиладилар.\nОдамлардан иложи борича узоққа кетиш ҳақида орзу қиладиганлар учун олимлар Немо шартли нуқтасини мақсадга мувофиқ ҳисоблашди. У ҳар қандай қуруқликдан максимал узоқликда жойлашган (ҳа, очиқ океанда дам олишга тўғри келади). У одам қадами етмаган маржон қоялардан 2 688 км ва Тинч океанидаги бир неча инсон қадами етган ороллардан узоқда жойлашган (Махер ва Моту-Нуи). Энг қизиқарли жиҳати, айрим ҳолларда Ер аҳолиси бу нуқтага 400 км гача яқинлашади. Халқаро фазо станцияси айнан унинг устидан учиб ўтади.\nБир-бирига туташган 4 штат\nАмерикада 4 та – Юта, Аризона, Нью-Мексико, Колорадо штатлари туташган жой бор. Бу нуқтада махсус маркер жойлашган бўлиб, у ерда сайёҳлар суратга тушишни хуш кўришади.\nЕрдаги тоза ичимликнинг сувининг катта қисми қаерда жойлашган?\nКўпчилик ичимлик сувининг деярли ҳаммаси Байкалда сақланишини айтади. Аниқроғи – бу худди энг йирик захира каби. Бироқ Байкалда тоза сувнинг бор-йўғи 1/5 қисми жойлашган. ¾ қисми эса сайёранинг жами музликларида.\nЭнг катта қуруқ саҳро\nКўпчилик буни дарҳол Саҳрои Кабир ёки Қорақум дейди. Бироқ йилига энг кам ёғингарчилик бўлган жой саҳро деб аталади. Бундай жой Антарктидада жойлашган. Бу ерда йилига ўрта ҳисобда бор-йўғи 500 мм ёғингарчилик бўлади. Саҳрои Кабир майдонига кўра фахрли иккинчи ўринда, ҳароратнинг максимал кўрсаткичи бўйича табиийки етакчилик қилади.


Ayol.uz подкасти: Стрессдан қандай қутилиш мумкин (1-эпизод) - Ayol.uz\nAyol.uz подкасти: Стрессдан қандай қутил...\nAyol.uz подкасти: Стрессдан қандай қутилиш мумкин (1-эпизод)\nBehzod 29.04.2016 07:20 2138 01\nСиз учун янгилигимиз бор. Сайтимизда янги лойиҳа бошладик: Ayol.uz подкасти.\nПодкаст ўзи нима, деган савол туғилган бўлса, қисқа жавобимиз шуки, подкаст бу аудио эшиттириш. Уни суҳбат ёки мулоқот дейишимиз ҳам мумкин. Унда сайтимиз ўқувчилари - сиз аёллар учун қизиқарли бўлган энг муҳим мавзуларни танлаб олиб, дилдан суҳбат қурамиз. Аудио суҳбатларимиз ҳафтада бир марта эътиборингизга ҳавола қилинади. Ҳар бир янги аудиони эпизод деб номлаймиз. Демак, бундан буён ҳар ҳафта сайтимизга ташриф буюриб, суҳбатимизни тинглашни эсдан чиқарманг. Подкастимизни ёш журналист, қалами ва овози ўткир Дилшодабону Аввалбоева олиб борадилар.\nПодкастнинг мақоладан қандай афзаллиги бор?\nМақолани ўқиш учун алоҳида вақт ажратишингиз, бир жойга ўтириб, телефонингиз ёки компутерингиз экранига тикилиб, бутун диққатингизни унга қаратишингиз керак. Аудиони телефонингизда ёки компьютерингизда овозини чиқариб ёки қулоқчин орқали исталган пайт ва исталган жойда тинглашингиз мумкин. Овқат қилаётган бўлсангиз ҳам, кир юваётган бўлсангиз ҳам ёки бекатда автобус кутиб ўтириб ҳам уни тинглаш имкониятига эгасиз. Уни тинглаш учун олдиндан телефон ёки компьютерингизга сақлаб олиб, исталган пайт интернет йўқ пайтларда ҳам тинглашингиз мумкин. Автобусда ишга ёки ўқишга кетаётиб 10-15 дақиқа вақтингизни фойдали бир мавзуда ажойиб аудио суҳбатни тинглашга сарфламасмидингиз?\nСизни ишонтира оламизки, бизнинг подкаст кундалик радио эшиттиришларидан ёки сиз ҳар куни тинглайдиган қўшиқ ва мусиқалардан қизиқарлироқ ва фойдалироқ бўлади. Агар бундай бўлиб чиқмаса, бизга боғланинг. Таклиф ва муносабатларингизни ҳар доим самимият билан қабул қиламиз.\nҚандай мавзулар ҳақида подкаст тайёрлашимизни хоҳлайсиз?\nМавзулар бўйича сизда бирор таклиф бўлса, улар ҳақида ҳам бизга хабар беринг. Навбатдаги эпизодларимизда сиз тинглашни хоҳлаган мавзуларни ҳам ёритишга ҳаракат қиламиз.\nДемак, подкастимизнинг биринчи эпизодини қабул қилиб олинг:\nБиринчи эпизод мавзусига алоқадор қуйидаги мақолаларни ҳам ўқишингизни тавися қиламиз:\nТушкунлик ва стрессни енгишга ёрдам берувчи маҳсулотлар\nСтресс ва саратон касаллигига қарши антиоксидантлар\nСтрессдан қутилиш учун тавсиялар\nДоимий стресс шароитида ғайрат-шижоатни қайта тиклаймиз\nБаҳорги депрессияни енгишга ёрдам берадиган 7 та маҳсулот


Қозоғистон, Арманистон ва Молдовада OK Live хизмати ишга тушди\n16:34 / 16.06.2016\n“Одноклассники” ижтимоий тармоғи OK Live деб номланган, реал вақтда трансляция қилиш имконини берадиган алоҳида хизматни ишга туширди. Уни Google Play ва AppStore’дан юклаб олиш мумкин. Ушбу хизмат Қозоғистон, Арманистон ва Молдовада ишга тушган. Кейинчалик ОКдан кўп фойдаланиладиган Россия ва бошқа ҳудудларда ҳам иш бошлайди.\nФойдаланувчи OK Live хизмати ёрдамида ижтимоий тармоқдаги шахсий профиллар ва гуруҳларга мобиль телефон орқали трансляция қилиш имконига эга бўлади. Хизмат шахсий видеоплатформа базасида ишга туширилган. Шу боис уни исталган қурилмада: порталнинг веб ва мобиль версиясидан, “Одноклассники”нинг алоҳида иловаси ва Smart TV да ишлатиш мумкин.\nЖонли эфир вақтида томошабинлар хабар жўнатишлари ва OK Live иловасига ҳамда ижтимоий тармоқнинг ўзига «Класс!» белгилашлари мумкин.\n« ОК Live мобиль иловаси “Одноклассники”видеоплатформасидаги мантиқий ривожланишдир. У ижтимоий тармоқ билан узвий боғланган бўлиб, фойдаланувчига исталган вақт, исталган жойдан онлайн трансляция қилиш имконини беради», — деди ижтимоий тармоқнинг «Видео» лойиҳаси бошлиғи Марина Краснова.\nOK Live хизматининг ёпиқ синови 2016 йилнинг апрель ойида, оммавий тақдимоти эса 2016 йилнинг май ойида бўлиб ўтган эди.


«Ювентус» Дибалани қўйиб юбормоқчи эмас\n«Ювентус» спорт директори Фабио Паратичи ҳужумчи Пауло Дибаланинг клубни тарк этиши ҳақидаги хабарларга изоҳ берди.\n«Дибала – «Ювентус» футболчиси ва унга ишонамиз. Биз унинг келажагига ишонч билдириб, трансферига катта маблағ сарфлаганмиз. Бу эса жуда кўп нарсани англатади», - деб Паратичи сўзларини келтирмоқда Calciomercato.\nЎтган мавсумда Дибала «Ювентус» таркибида барча мусобақаларда 42та ўйинда майдонга тушиб, 10та гол урган ва 6та голга ҳаммуаллифлик қилган.\nАввалроқ, Дибаланинг Криштиану Роналду билан рақобатлаша олмаётгани туфайли, «Ювентус»ни тарк этишга тайёрлиги ҳақида хабарлар тарқалган эди.


Жума куни Қирғизистон ташқи ишлар вазири Чингиз Айдарбеков тожик ҳамкасби Сирожиддин Мухриддин билан телефон мулоқотини ўтказган\nТОШКЕНТ, 10 янв - Sputnik. Чегарада юз берган можародан сўнг Тожикистон элчиси Қирғизистон Ташқи ишлар вазирлигига чақиртирилди, деб хабар қилди жума куни РИА Новостига Қирғизистон ташқи сиёсий маҳкама матбуот-хизмати.\nСал олдин Қирғизистон чегара хизмати номаълум шахслар тунда қирғизистонликларнинг автомашиналари ва уйларини тошбўрон қилишгани, ҳодиса жойига етиб келган чегарачилар эса кичик калибрли қуролдан ўққа тутилгани ҳақида хабар берган эди.\nИдора хабарига кўра, ўт Тожикистон томондан очилган.\n"Шу муносабат билан, Қирғизистон республикаси ташқи ишлар вазирлигига Қирғизистон республикасидаги Тожикистон республикаси фавқулодда ва мухтор элчиси чақиртирилди", - деб маълум қилди матбуот хизмати.\nТИВ, шунингдек, жума куни Қирғизистон Ташқи ишлар вазири Чингиз Айдарбеков ўзининг тожик ҳамкасби Сирожиддин Мухриддин билан телефон мулоқотини ўтказганини қўшимча қилган.\nДавлат чегарасининг қирғиз-тожик қисми бот-бот маҳаллий аҳоли ва икки давлат чегара хизматчилари ўртасида можаролар зонасига айланиб туради. Бунинг асосий сабаби, давлат чегараси қаердан ўтгани номаълумлигича қолаётган белгиланмаган ҳудудлардир.


Latifa.uz — Дарёни нариги қирғоғида яшайдиган бўрига қуён соҳилни бу тарафида ҳар куни туриб олиб: — Ҳой бўри, ўт бу ёққа! - деб мақтанар экан. Бир куни жаҳли чиқган бўри дарёни сузиб ўтиб қуённи орқасига беркиниб олибди. — Ҳой бўри, ўт бу ёққа! - дейиши билан бўри: — Мана ўтдим! Нима дейсан энди?! - деса, қуён: — Юринг, чойга чақиргандим, - дермиш.\nДарёни нариги қирғоғида яшайдиган бўрига қуён соҳилни бу тарафида ҳар куни туриб олиб:\n— Ҳой бўри, ўт бу ёққа! - деб мақтанар экан.\nБир куни жаҳли чиқган бўри дарёни сузиб ўтиб қуённи орқасига беркиниб олибди.\n— Ҳой бўри, ўт бу ёққа! - дейиши билан бўри:\n— Мана ўтдим! Нима дейсан энди?! - деса, қуён:\n— Юринг, чойга чақиргандим, - дермиш.


Уйда нега “аптечка” йўқ? - zarnews.uz\nЯқинда йўлда кетаётиб, дарвоза олдида “тез ёрдам” кутиб ўзларича ким-нималарни муҳокама қилаётганларни кўриб тўхтадим. Ёш боланинг аҳволи ёмон бўлиб қолибди, дўхтирлигимни айтиб, уйга кирдим.\n...Хонада деярли ҳаво йўқ, ҳамма шу ерда. Бечора гўдак шайтонлаб туриб, бехосдан тинчиб қолган. Обморк! Ҳамма ўзини духтир санайди: биров бола юзига сув пуркайди, биров оёқ-қўлини уқалайди, яна бирови танглайига пиёз пўстини босмоқчи бўлади. Шифокорлигим тутиб, додлаб юбордим:\n- Тўхтанглар, ҳой инсонлар, нима қиляпсизлар?! Ахир бу тиббиётдаги кўрсаводлик-ку! Ҳамма чиқсин, хона ҳавосини тозалаш керак!\nКейин уй эгасидан сўрадим:\n- Термометр борми?\n- Менда термометр йўқ, бешта болани ўшасиз катта қилдим-ку...\n- Катта хатоингиз ҳам шу-да, опа.\n- Бинт борми, марли борми?\n- Йўқ эди...\n- Хўп, аптечка борми ҳеч бўлмаганда? Унда оғриқни қолдирадиган, иситмани тушурадиган дорилар, бинт, термометр бўлади.\nТўғри топдингиз, бу хонадонда биринчи тиббий ёрдам кўрсатиш учун ҳеч нарса йўқ, ҳатто улар бу ҳақда тасаввурга ҳам эга эмас. Агар йиғиниб олинса, жуда қиммат ҳам турмайди. Ҳозир пули йўқ одамларга буни таъна қилмоқчи эмасман, аммо беш нафар бола улғайган хонадонда бу ишни аллақачон қилса бўларди. Биз эса пандемия шароитида ўзимизни кўчада эҳтиёт қилиш ҳақида гапириб юрибмиз.\nТўғриси, болага ёрдам кўрсатилди, уйга аптечка ҳам келтирилди, гигиена бўйича озгина тушунча беришга тўғри келди. Бироқ ҳамма ўзи англаб етмаса, қанча одамга бу хил ёрдам бериш мумкин...\nТеглар: биринчи ёрдам


Мирзиёев Тошкентда 11 йил ишлаган Россия элчисини Фахрий ёрлиқ билан тақдирлади\n16 май 2022, Тошкент вақти: 16:42\nПрезидент Шавкат Мирзиёев 17 март куни Россия элчиси Владимир Тюрденевни Ўзбекистондаги дипломатик миссияси якунлангани муносабати билан қабул қилган.\nПрезидент матбуот хизмати маълумотига кўра, Ш. Мирзиёев Россиянинг Ўзбекистондаги дипломатик ваколатхонасига 11 йилдан кўпроқ раҳбарлик қилган элчи В. Тюрденевнинг икки томонлама дўстлик, стратегик шериклик ва иттифоқчилик муносабатларини мустаҳкамлаш, икки давлат ўртасидаги кўп қиррали ҳамкорликни кенгайтиришга қўшган шахсий ҳиссасини алоҳида қайд этган.\nЎзбекистон президенти Россия элчисининг фаол иштироки ва кўмагида савдо-сотиқ ва иқтисод, таълим, соғлиқни сақлаш ва маданий-гуманитар соҳаларда тизимли мулоқот ва самарали алоқалар йўлга қўйилгани таъкидлаган.\nУчрашув сўнгида Ш. Мирзиёев В. Тюрденевни Ўзбекистон Республикасининг Фахрий ёрлиғи билан тақдирлаган.\nЎзбекистонда 2009 йилдан бери ишлаб келган В. Тюрденевнинг фаолияти 2016 йили Ш. Мирзиёев иқтидорга келганидан кейин Тошкент билан Москва алоқалари янада тиғизлашгани ортидан кучайгани кузатилган. Россия элчиси икки давлат алоқаларига оид Тошкентдаги сўнгги матбуот анжуманини ўтган йил декабрида ўтказганди.\nВ. Тюрденевдан кейин мазкур лавозимни Олег Мальгинов бажариши кутилмоқда.


Хўжалик юритувчи субъектлар фаолияти 10 кунга тўхтатиб қўйилиши мумкин / Ўзбекистон янгиликлари, энг сўнгги хабарлар\nХўжалик юритувчи субъектлар фаолияти 10 кунга тўхтатиб қўйилиши мумкин\n18 октябр 2013, 15:50 1293 кўрилди\nДавлат ёнғин назорати тўғрисидаги Низомидаги ўзгаришларга мутахассислар фикр билдириб ўтдилар.\nНизомдаги янги қоидаларни қўллаш ҳақида Миробод тумани бўйича ёнғин хавфсизлиги ҳарбийлаштирилган бўлими бошлиғи Раҳим Баратовга таянган ҳолда Узрепорт хабар бермоқда.\nУнинг сўзларига кўра, Хўжалик юритувчи субъектлар фаолияти ёнғин хавфсизлиги талабига жавоб бермаган тақдирда 10 кундан кўп муддатга тўхтатиб қўйилиши мумкин.\nЯнги Низомда ёнғин хавфсизлиги қоидалари ва низомларига мос келмайдиган объектлар фаолияти тўхтатиб қўйилиши ҳақидаги банд ўзгартирилди. Эслатиб ўтамиз, аввал ушбу бандда хўжалик юритувчи субъектлар фаолияти тўхтатиб қўйилиши муддатлари кўрсатилмаган эди.\nЯнги таҳрирда улар фаолияти ўн кундан кўп муддатга тўхтатиб қўйилиши, тўхтатиб қўйиш муддатини чўзиш эса суд орқали амалга оширилиши ҳақида қайд этиб қўйилган.